Jɔn lo be Ala ka mɔgɔw ɲɛminɛna bi? | Kalan\nKɔrɔsili Sangaso—Kalan | Saan 2017, feburukalo\nA KALAN KAAN NIN NA Afrikaans Albanais Allemand Amharique Anglais Arabe Arménien Arménien (occidental) Aymara Azéri Azéri (cyrillique) Bachkir Bassa (cameroun) Bengali Bicol Birman Boulou Bulgare Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitumbuka Chiyao Cibemba Cinyanja Coréen Croate Créole haïtien Dangme Danois Digor Douala Efik Espagnole Estonien Ewé Fidjien Finnois Fon Français Ga Gallois Georgien Goun Grec Guarani Gujarati Haoussa Hiligaynon Hindi Hiri Motu Hongrois Hébreu Ibanag Igbo Iloko Indonésien Islandais Isoko Italien Japonais Jula Kabye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Kurde kumanji Kurde kumanji (Caucase) Kurde kurmanji (cyrillique) Kwangali Kwanyama Lamba Langue des Signes Américaine Langue des signes allemande Langue des signes angolaise Langue des signes argentine Langue des signes australienne Langue des signes bolivienne Langue des signes britannique Langue des signes brésilienne Langue des signes chilienne Langue des signes coréenne Langue des signes cubaine Langue des signes espagnole Langue des signes finnoise Langue des signes française Langue des signes hongroise Langue des signes indienne Langue des signes indonésienne Langue des signes italienne Langue des signes japonaise Langue des signes mexicaine Langue des signes paraguayenne Langue des signes philippine Langue des signes polonaise Langue des signes portugaise Langue des signes péruvienne Langue des signes québécoise Langue des signes roumaine Langue des signes russe Langue des signes slovaque Langue des signes sud-africaine Langue des signes taïwanaise Langue des signes tcheque Langue des signes vénézuélienne Langue des signes zimbabweenne Langue des signes équatorienne Letton Lingala Lituanien Luganda Lunda Luo Luvale Macédonien Malagach Malay Malayalam Mambwé-Lungu Marathi Maya Mbunda Mingrélian Mongol Moore Motu Ndonga Ndébélé Ndébélé(Zimbabwe) Norvégien Nzema Néerlandais Népali Okpe Oromo Ossete Otetela Ouzbek Pangasinan Papiamento (curaçao) Pendjabi Persan Pidgin camerounais Pidgin nigérian Pidgin salomonien Polonais Portugais Quechua (Bolivie) Romain Russe Samoan Sango Sepedi Serbe Serbe (romain) Sesotho du Lesotho Sesotho d’Afrique du Sud Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tatar Tcheque Thaï Tigrinya Tiv Tok pisin Tongien Tshiluba Tsonga Tswana Turc Turkmene Tuvaluan Twi Tzotzil Télougou Tétoum Dili Ukrainien Umbundu Urhobo Venda Vietnamien Waray-Waray Wolaitsa Xhosa Yoruba Zande Zapotec (de l'isthme) Zoulou langue des signes chinois langue des signes colombienne tamoul tchouvache\nJɔn lo be Ala ka mɔgɔw ɲɛminɛna bi?\n“A’ ye aw hakili to aw ɲɛminɛbaaw la.”—EBURUW 13:7, ABM.\nDƆNKILIW: 123, 126\nI BE SE K’A ƝƐFƆ WA?\nMinw ye Ala sagokɛlaw ɲɛminɛ saan kɛmɛkulu fɔlɔ la ani minw b’u ɲɛminɛna bi, olu y’a yira cogo di ko . . .\nhakili senu b’u kan?\nmɛlɛkɛw y’u dɛmɛ?\nAla ka Kuma y’u ɲɛminɛ?\n1, 2. Yezu yɛlɛnin kɔ sankolo la, n’a sɔrɔ a ka cidenw y’u yɛrɛ ɲininga mun lo la?\nYEZU ka kalandenw lɔnin be oliviye yiriw kulu kan ka to ka sankabaw filɛ. U y’u ka Matigi, u teri Yezu yɛlɛtɔ ye sanfɛ ani sankaba dɔ y’a datugu (Kɛw. 1:9, 10). Saan fila ɲɔgɔn kɔnɔ, Yezu y’u kalan, k’u jija ani k’u ɲɛminɛ. Sisan a tagara. U bena mun lo kɛ do?\n2 Yezu ye cii di a ka kalandenw ma k’u bena ale ka “koow fɔ Zeruzalɛmu, ni Zude mara bɛɛ la, ani Samari mara la, fɔɔ ka taga se diɲɛ faan bɛɛ la.” (Kɛw. 1:8). U tun bena se k’o cii dafa cogo di? Tiɲɛn lo ko Yezu tun y’u hakili sigi ko yanni dɔɔni u bena hakili senu sɔrɔ (Kɛw. 1:5). Nka, walisa u ka se ka waajuli kɛ duniɲa kuru bɛɛ kɔnɔ fɔɔ mɔgɔ dɔw tun k’o baara ɲɛminɛ ani k’a labɛn. Galen, Jehova tɛmɛna a ka lasigidenw fɛ dugukolo kan walisa k’a ka jama labɛn. Nka, n’a sɔrɔ Yezu ka cidenw tun b’u yɛrɛ ɲiningara ko: “Yala Jehova bena ɲɛminɛbaga kura sigi sisan wa?”\n3. a) Yezu yɛlɛnin kɔ sankolo la, a ka kalanden kantigimanw ye desizɔnba juman lo ta? b) An bena mun lo lajɛ barokun nin na?\n3 Yezu yɛlɛla sankolo la. Yanni lɔgɔkun fila ka se, a ka kalandenw ye Ala ka Kuma sɛgɛsɛgɛ ani ka Ala deli a k’u ɲɛminɛ. O kɔ, u ye Matiyasi sugandi walisa a ka kɛ ciden 12 nunu dɔ ye Zuda Isikariyɔti nɔɔ na (Kɛw. 1:15-26). Mun na o tun kɔrɔtanin lo Jehova ni cidenw fɛ? Cidenw y’a faamu ko ka kɛɲɛ ni Ala ka labɛnw ye, u tun ka ɲi ka kɛ mɔgɔ tan ni fila ye. * Yezu m’a ka cidenw sugandi walisa u ka tugu ale kɔ a ka waajuli baara la dɔrɔn! Nka, a y’u sugandi walisa u ka kunkanbaaraba dɔ dafa Ala ka mɔgɔw cɛma. O tun ye kunkanbaara juman lo ye? Yezu sababu fɛ, Jehova ye see d’u ma cogo di walisa u k’o dafa? O labɛn ɲɔgɔn juman lo kɛra Jehova sagokɛlaw cɛma bi tilew la? An be se k’an ‘hakili to an ɲɛminɛbagaw la’ cogo di sanko “jɔnkɛ dannamɔgɔ hakiliman”?—Eburuw 13:7; Mat. 24:45, ABM.\nYEZU LO BE KOOW ƝƐNABƆLA JƐNKULU ƝƐMINƐ\n4. Saan kɛmɛkulu fɔlɔ la, cidenw ani Zeruzalɛmu ka diinan mɔgɔkɔrɔ dɔw ka kunkanbaara tun ye juman lo ye?\n4 Saan 33 Pantekɔte loon na, cidenw y’a daminɛ ka kerecɛn kafo ɲɛminɛ. O loon na, “Piyɛri tor’a tɔɲɔgɔn tan ni kelen nunu cɛma” ani a ye kisili kuma dɔw fɔ jama ye (Kɛw. 2:14, 15). U caaman kɛra kerecɛnw ye. O kɔ, u “tun be taga cidenw ka kalan lamɛn tuma bɛɛ.” (Kɛw. 2:42). Mɔgɔw tun be nili minw kɛ, cidenw tun b’o wari koo ɲɛnabɔ (Kɛw. 4:34, 35). U tun be Ala ka jama mako wasa Alako ta fan fɛ. U y’a fɔ ko: “Anw kɔni bena to ka Ala ka kuma fɔ, ani ka bila Ala daaliko ɲafɛ.” (Kɛw. 6:4). U ye kerecɛn kolɔnbagaw ci walisa u ka taga kibaro diiman jɛnsɛn dugu wɛrɛw la (Kɛw. 8:14, 15). Kɔfɛ, u ye diinan mɔgɔkɔrɔ dɔw sugandi kerecɛn mɔlenw cɛma ka fara u yɛrɛ kan walisa ka kafo ka koow ɲɛnabɔ. Olu lo kɛra Koow Ɲɛnabɔla Jɛnkulu ye min tun be kafow bɛɛ ɲɛminɛ.—Kɛw. 15:2.\n5, 6. a) Mun b’a yira ko hakili senu tun be koow ɲɛnabɔla jɛnkulu kan? (Jaa lajɛ, barokun daminɛ na.) b) Mɛlɛkɛw y’u dɛmɛ cogo di? c) Ala ka Kuma y’u ɲɛminɛ cogo di?\n5 Saan kɛmɛkulu fɔlɔ la, kerecɛnw tun b’a lɔn ko Yezu lo ye u Kuntigi ye ani ko Jehova be tɛmɛ ale lo fɛ ka koow ɲɛnabɔla jɛnkulu ɲɛminɛ. U tun y’o lɔn cogo di? A fɔlɔ, hakili senu tun be koow ɲɛnabɔla jɛnkulu kan (Zan 16:13). Hakili senu tun be kerecɛn mɔlenw bɛɛ kan. A ye cidenw ni Zeruzalɛmu ka diinan mɔgɔkɔrɔw yɛrɛ lo dɛmɛ kosɔbɛ k’u ka kunkanbaara dafa. Ɲɛyirali fɛ, saan 49 la, hakili senu ye koow ɲɛnabɔla jɛnkulu ɲɛminɛ ka desizɔn dɔw ta ka ɲɛsin kɛnɛkɛnɛli koo ma. Kafow y’o cikanw sira tagama ani “Krista ka jama jigi tun be sabatira ka taga ɲa. Loon o loon, dɔ tun be fara u kan.” (Kɛw. 16:4, 5). Lɛtɛrɛ min cira kafow ma ka ɲɛsin kɛnɛkɛnɛli koo ma, a kɔnɔkow b’a yira ko hakili senu tun be koow ɲɛnabɔla jɛnkulu kan. A tun b’a yira fana k’u tun be ni kanuya ani limaniya ye.—Kɛw. 15:11, 25-29; Gal. 5:22, 23.\n6 A filanan, mɛlɛkɛw ye koow ɲɛnabɔla jɛnkulu dɛmɛ. Mɔgɔ fɔlɔ min batizera ka bɔ siya wɛrɛw la, o tun ye Kɔrinɛyi ye. Sanni a ka batize, mɛlɛkɛ dɔ y’a fɔ a ye ko a ka mɔgɔ ci ka taga ciden Piyɛri weele. Piyɛri ye Kɔrinɛyi n’a somɔgɔw waaju. O kɔ, hakili senu jigira u kan k’a sɔrɔ u tun ma kɛnɛkɛnɛ. O ye cidenw ani balima tɔɔw lasun ka sɔn Ala sago ma ani ka sɔn fana ko siya wɛrɛ mɔgɔ minw ma kɛnɛkɛnɛ, olu be se ka kɛ kafoden dɔw ye (Kɛw. 11:13-18). Ka fara o kan, koow ɲɛnabɔla jɛnkulu tun be waajuli baara min ɲɛminɛna, mɛlɛkɛw ye dɛmɛ don o baara la kosɔbɛ (Kɛw. 5:19, 20). A sabanan, Ala ka Kuma ye koow ɲɛnabɔla jɛnkulu ɲɛminɛ. U tun be basigi Ala ka Kuma kan walisa ka desizɔnw ta ka ɲɛsin kerecɛnw ka lannakow ma ani ka kafo ɲɛminɛ.—Kɛw. 1:20-22; 15:15-20.\n7. Mun na an be se k’a fɔ ko Yezu lo tun be kerecɛn fɔlɔw ɲɛminɛna?\n7 Saan kɛmɛkulu fɔlɔ la, koow ɲɛnabɔla jɛnkulu lo tun be kafow ɲɛminɛ. Nka, u tun b’a lɔn ko Yezu lo y’u Ɲɛminɛbaga ye. Ciden Pol y’a sɛbɛ ko: “Ale Krista . . . le ye mɔgɔw boɲa ka seko d’u ma, dɔw ka kɛ cidenw ye . . . N’an be tiɲɛ fɔ kanuya la, an bena se ka taga ɲa fɔɔ ka se ka jɛn ni Krista ye kosɔbɛ, ale min ye Kuntigi ye.” (Efɛz. 4:11, 15). Ciden minw tɔgɔ bɔra kosɔbɛ, sanni u ka olu dɔ tɔgɔ la u yɛrɛ kan, Yezu ‘ka kalandenw weelela kerecɛnw.’ (Kɛw. 11:26). Cidenw ni diinan mɔgɔkɔrɔ dɔw lo tun ye ɲɛminɛbagaw ye. Ciden Pol y’a faamu k’o cɛɛw be basigi Ala Kuma kan ka “koo minw bɛɛ fɔ,” a kɔrɔtanin lo balimaw k’o “bato ka ɲa.” Nka, a y’a fɔ fana ko: ‘Ne b’a fɛ aw ka nin faamu kosɔbɛ: cɛɛ kelen kelen bɛɛ [koow ɲɛnabɔla jɛnkulu mɔgɔw fana] kuntigi, ye Krista ye, . . . Krista kuntigi ye Ala ye fana.’ (1 Kor. 11:2, 3). Tiɲɛn na, Jehova ye Yezu Krista sugandi ka kafow ɲɛminɛ.\n“AN BE BAARA MIN KƐRA, O TƐ MƆGƆ KA BAARA YE”\n8, 9. Saan 1870 daminɛ na, balimacɛ Russell ye mun lo kɛ min kɔrɔtanin lo?\n8 Saan 1870 daminɛ na, Charles Taze Russell n’a ka baarakɛɲɔgɔn dɔw y’u seko kɛ ka tiɲɛn batoli sigi sen kan. Walisa ka se ka Bibulu ka kalanw jɛnsɛn kaan caaman na, saan 1884 la, u ye tɔɔn nin sigi sen kan: Zion’s Watch Tower Tract Society. Balimacɛ Russell lo tun y’o peresidan ye. * A tun ye Bibulu kalankɛla ŋana ye. Dɔw b’a fɔ ko Ala ye saba ye ani ko niin tɛ sa. Balimacɛ Russell tun tɛ siran k’a yira k’o kalanw ye ngalon ye. A y’a faamu ko mɔgɔw tɛna Krista natɔ ye ani ko “siyaw ka waati” bena dafa saan 1914 la (Luka 21:24). Balimacɛ Russell y’a ka wari, a ka fanga ani a ka wagati kɛ ka kibaro diiman fɔ mɔgɔw ye. Tiɲɛn na, o wagati la, Jehova ni Yezu tɛmɛna balimacɛ Russell fɛ k’u ka mɔgɔw ɲɛminɛ.\n9 Balimacɛ Russell ma tɔgɔba ɲini adamadenw fɛ. Saan 1896 la, a y’a sɛbɛ ko: “An t’a fɛ mɔgɔw k’an tando ani ka bonya la an kan wala an ka sɛbɛw kan. An t’a fɛ u k’an weele pastɛri wala karamɔgɔ. An t’a fɛ fana u k’an tɔgɔ la mɔgɔ wala jɛnkulu dɔ kan.” Kɔfɛ, a y’a fɔ ko: “An be baara min kɛra, o tɛ mɔgɔ ka baara ye.”\n10. a) Yezu ye “Jɔnkɛ dannamɔgɔ hakiliman” sigi sen kan tuma juman? b) A yirala cogo di ko Koow Ɲɛnabɔla Jɛnkulu n’an ka tɔɔn Watch Tower tɛ kelen ye?\n10 Balimacɛ Russell sara saan 1916. Saan saba o kɔ (saan 1919), Yezu ye “Jɔnkɛ dannamɔgɔ hakiliman” sigi sen kan. Mun na do? Walisa u k’ale ka jɔɔnw ka “dumuni ko ɲɛnabɔ a waati latigɛlen na.” (Mat. 24:45, ABM). O wagati la, kerecɛn mɔlenw jɛnkulu dennin dɔ tun be baara kɛ an ka sigiyɔrɔsoba la Brooklyn, Niyɔriki. U tun be dumuni labɛn Alako ta fan fɛ ka Yezu ka kalandenw balo. Saan 1940 wagati la, kumaden “koow ɲɛnabɔla jɛnkulu” y’a daminɛ ka bɔ an ka sɛbɛw kɔnɔ. O wagati la, balimaw tun b’a miiri ko an ka tɔɔn (Watch Tower Bible and Tract Society) lo tun ye koow ɲɛnabɔla jɛnkulu ye. Nka, saan 1971 la, u y’a faamu ko Koow Ɲɛnabɔla Jɛnkulu be dan na n’an ka tɔɔn ye. O tɔɔn sigikun tun ye k’an ka koow ɲɛnabɔ sariya ɲɛɛ kɔrɔ dɔrɔn. O kama, kerecɛn mɔlen tun be se ka kɛ Koow Ɲɛnabɔla Jɛnkulu mɔgɔ dɔ ye hali n’a t’o tɔɔn ɲɛmɔgɔ dɔ ye. A ma mɛɛn, balima minw be “saga wɛrɛw” cɛma, olu dɔw kɛra o tɔɔn ani an ka tɔɔn wɛrɛw ɲɛmɔgɔw ye. O cogo la, Koow Ɲɛnabɔla Jɛnkulu mɔgɔw tun be se k’u hakili bɛɛ sigi ka Ala ka mɔgɔw mako wasa Alako ta fan fɛ ani k’u ɲɛminɛ (Zan 10:16; Kɛw. 6:4). Saan 2013, zuwekalo tile 15nan ka Kɔrɔsili Sangaso y’a ɲɛfɔ ko: “Jɔnkɛ dannamɔgɔ hakiliman” ye kerecɛn mɔlenw jɛnkulu dennin dɔ ye. Olu lo ye Koow Ɲɛnabɔla jɛnkulu ye.\nKoow ɲɛnabɔla jɛnkulu, saan 1950 wagati la\n11. Koow Ɲɛnabɔla Jɛnkulu mɔgɔw be desizɔnw ta cogo di?\n11 Koow Ɲɛnabɔla Jɛnkulu mɔgɔw be desizɔnbaw ta ɲɔgɔn fɛ. U be ɲɔgɔn lajɛn lɔgɔkun o lɔgɔkun. O b’a to kumaɲɔgɔnya ɲuman ni bɛn b’u ni ɲɔgɔn cɛ (Talenw 20:18). O jɛnkulu mɔgɔw bɛɛ be ni lɔyɔrɔ kelen ye. Saan o saan, u be mɔgɔ wɛrɛ lo sugandi u cɛma a b’u ka lajɛnw ɲɛminɛ (1 Piyɛri 5:1). Koow Ɲɛnabɔla Jɛnkulu be ni kɔmite wɔɔrɔ ye. Saan o saan, mɔgɔ wɛrɛ lo b’o kɔmite kelen kelen bɛɛ ka lajɛnw ɲɛminɛ fana. Koow Ɲɛnabɔla Jɛnkulu mɔgɔ si t’a jati ko ale ye balima tɔɔw ɲɛmɔgɔ ye. Nka, u kelen kelen bɛɛ b’a yɛrɛ jati ‘jɔɔn’ ye ani ko jɔncɛ kantigiman lo be dumuni di u ma Alako ta fan fɛ. U be sɔn k’o jɔncɛ ka cikanw sira tagama.\nKabi saan 1919 la, jɔncɛ kantigiman be dumuni labɛnna Ala ka mɔgɔw ye, Alako ta fan fɛ (Dakun 10, 11 lajɛ)\nJƆNKƐ DANNAMƆGƆ HAKILIMAN YE JƆN YE?\n12. An bena ɲiningali jumanw lo lajɛ?\n12 Koow Ɲɛnabɔla Jɛnkulu mɔgɔw t’a fɔ k’u be min fɔra, hakili senu lo y’o don u daa la wala k’u ye mɔgɔ dafaninw ye. U be se ka fili n’u be Bibulu ka kalanw ɲɛfɔra wala n’u be Jehova ka jɛnkulu ɲɛminɛna. Kabi saan 1870, an ye faamuyali kura sɔrɔ Bibulu ka kalan dɔw koo la. U be sɔrɔ gafe Index des publications Watch Tower kɔnɔ cɛtigɛ nin jukɔrɔ: “Compréhensions affinées.” Yezu m’a fɔ ko jɔncɛ kantigiman bena Alakow ɲɛfɔ cogo dafanin na. An do be se ka Yezu ka ɲiningali nin jaabi cogo di: ‘Jɔnkɛ dannamɔgɔ hakiliman . . . ye jɔn ye?’ (Mat. 24:45. ABM). Mun lo b’a yira ko Koow Ɲɛnabɔla Jɛnkulu lo b’o kunkanbaara dafara? An ka koo saba lajɛ minw b’o jɛnkulu ɲɛminɛ bi i n’a fɔ saan kɛmɛkulu fɔlɔ la.\n13. Hakili senu ye Koow Ɲɛnabɔla Jɛnkulu dɛmɛ cogo di?\n13 Hakili senu b’u kan. Bibulu ka kalan minw tun ma faamu, hakili senu ye Koow Ɲɛnabɔla Jɛnkulu dɛmɛ ka faamuyali sɔrɔ u koo la. Ɲɛyirali fɛ, a fɔra dakun tɛmɛnin na ko an ye faamuyali kura sɔrɔ kalan dɔw koo la. Miiri u la. Mɔgɔ si tɛ se k’a fɔ ko ale lo y’o “koo dogoninw” faamu ani k’u ɲɛfɔ a yɛrɛ ma (1 Korɛntikaw 2:10 kalan). Koow Ɲɛnabɔla Jɛnkulu ka miiriya ye kelen ye ni ciden Pol taw ye. Ale y’a sɛbɛ ko: “An tɛ kuma ka kɛɲɛ ni adamaden ka lɔnniya ye, an be fɛɛn min fɔra, o ye Ala ka koo ye Nii Senuman ye min yira.” (1 Kor. 2:13). Mɔgɔw ye saan caaman kɛ dibiba la Alako ta fan fɛ. Kabi saan 1919, siga t’a la, hakili senu lo y’an dɛmɛ ka koo caaman faamu Alako ta fan fɛ.\n14. Ka kɛɲɛ ni Yirali 14:6, 7 ye, mɛlɛkɛw be Ala sagokɛlaw dɛmɛ cogo di bi?\n14 Mɛlɛkɛw b’u dɛmɛ. Koow Ɲɛnabɔla Jɛnkulu be ni kunkanbaaraba ye bi tilew la. O ye ka waajulikɛla miliyɔn seegi ni kɔ ka waajulibaara ɲɛminɛ duniɲa kuru bɛɛ kɔnɔ. Mun lo y’a to o baara ɲɛna u bolo? A ɲɛna u bolo sabu mɛlɛkɛw niin b’o baara la (Yirali 14:6, 7 kalan). Tuma caaman na, k’a to mɔgɔ dɔw tun be dɛmɛ ɲinina Ala fɛ delili la, balimaw tagara bɔ u ye! * Jamana dɔw la, kɔrɔbɔliba be balimaw kan. O bɛɛ n’a ta, waajuli be tagara ɲɛ sabu mɛlɛkɛw be dɛmɛ don o baara la.\n15. Faranfasi juman lo be Koow Ɲɛnabɔla Jɛnkulu ni kerecɛn tɔgɔtigiw ka kuntigiw cɛ? Ɲɛyirali dɔ di.\n15 U b’a to Ala ka Kuma b’u ɲɛminɛ (Zan 17:17 kalan). An k’a lajɛ min kɛra saan 1973 la. O saan na, sɛtanburukalo tile fɔlɔ ka Kɔrɔsili Sangaso kɔnɔ, u tun ye ɲiningali kɛ ko: “Mɔgɔ minw ma sigarɛtimin dabila, yala u be se ka batize wa?” Jaabili dira a kɔnɔ ko: “Ka kɛɲɛ ni Bibulu ka fɔta ye, u tɛ se ka batize.” Bibulusen caaman kofɔra o Kɔrɔsili Sangaso kɔnɔ. O kɔ, a tun ɲɛfɔra a kɔnɔ fɛɛn min kama mɔgɔ min ma sigarɛtimin dabila, o tigi ka kan ka gwɛn ka bɔ kafo kɔnɔ (1 Kor. 5:7; 2 Kor. 7:1). A tun fɔra ko: “An t’a fɛ ka mɔgɔw waajibiya ka koow kɛ wala k’an fanga digi u kan. Ala yɛrɛ lo y’o sariya sigi ani o be sɔrɔ a ka Kuma kɔnɔ.” Yala diinan dɔ be yen min b’a to Ala ka Kuma k’u ɲɛminɛ hali n’o be gwɛlɛya lase a ka diinan mɔgɔ dɔw ma wa? Etazini ka gafe dɔ be kuma diinanw koo la, a fɔra a kɔnɔ ko: “Kerecɛn diinan kuntigiw b’u ka kalanw yɛlɛma ka bɛn n’u ka diinandenw ani mɔgɔ caaman ka lannakow n’u ka miiriyaw ye walisa k’u ka dɛmɛ sɔrɔ.” Nka, Koow Ɲɛnabɔla Jɛnkulu b’a to Ala ka Kuma lo k’u ɲɛminɛ. O kama, an be se k’a fɔ ko Jehova yɛrɛ lo b’a ka mɔgɔw ɲɛminɛna bi tilew la.\n“A’ YE AW HAKILI TO AW ƝƐMINƐBAAW LA”\n16. An be se k’an hakili to Koow Ɲɛnabɔla Jɛnkulu la cogo di?\n16 Bibulu b’a fɔ ko: “A’ ye aw hakili to aw ɲɛminɛbaaw la” (Eburuw 13:7, ABM). N’u ko k’an “hakili to,” o be se ka bayɛlɛma fana ko: k’u “kofɔ.” An be se k’an “hakili to” an ɲɛminɛbagaw la cogo min na, o ye ka Koow Ɲɛnabɔla Jɛnkulu kofɔ an ka deliliw la (Efɛz. 6:18). Miiri u ka kunkanbaaraw bɛɛ la. U be dumuni labɛn an ye Alako ta fan fɛ, u be waajuli baara ɲɛminɛ duniɲa kuru bɛɛ kɔnɔ ani nili minw be kɛ, u b’o wari koo ɲɛnabɔ. Tiɲɛn na, u mako b’a la an ka delili kɛ u ye kosɔbɛ!\n17, 18. a) An be sɔn Koow Ɲɛnabɔla Jɛnkulu ka ɲɛminɛli ma cogo di? b) An be jɔncɛ kantigiman ni Yezu dɛmɛ cogo di an ka waajulibaara sababu fɛ?\n17 K’an hakili to Koow Ɲɛnabɔla Jɛnkulu la, o tɛ dalakuma dɔrɔn ye. An ka ɲi ka sɔn a ka ɲɛminɛli ma fana. A be cikanw di an ma an ka gafew, lajɛnw ani lajɛnbaw sababu fɛ. A fana be kafokulu kɔrɔsibagaw sigi. Olu lo be diinan mɔgɔkɔrɔw sigi kafo kɔnɔ. Kafokulu kɔrɔsibagaw ni diinan mɔgɔkɔrɔw be Koow Ɲɛnabɔla Jɛnkulu ka cikanw sira tagama koɲuman. U b’a yira o cogo la k’u b’u hakili to a la. An Ɲɛminɛbaga Yezu be tɛmɛ olu lo fɛ k’an ɲɛminɛ bi. An bɛɛ b’a yira ko an be bonya la Yezu kan, n’an be mɛnni kɛ o cɛɛw fɛ ani ka kolo u ye.—Eburuw 13:17.\n18 An b’a yira fana ko an b’an hakili to Koow Ɲɛnabɔla Jɛnkulu la, n’an b’an seko kɛ waajuli baara la. Ciden Pol ye kerecɛnw jija ko u ka u ɲɛminɛbagaw ka limaniya ladegi. Jɔncɛ kantigiman b’a jija ka Masaya kibaro diiman fɔ ani ka tɔɔw jija o la. A b’a yira o cogo la ko a ka limaniya barika ka bon. O baara kɔrɔtanin lo kosɔbɛ. Yala an b’u dɛmɛna o baara la wa? N’o lo, an dusu bena diya kosɔbɛ tuma min na an Ɲɛminɛbaga Yezu bena a fɔ ko: “Aw y’o koo nunu kɛ ne balima o balima ye, aw y’o kɛ ne le ye.”—Mat. 25:34-40.\n19. Mun na i cɛsirinin lo ka tugu an Ɲɛminɛbaga Yezu kɔ?\n19 Yezu kɔsegira sankolo la, nka a ma ɲinɛ a ka kalandenw kɔ (Mat. 28:20). A tun b’a lɔn ko tuma min na a tun be dugukolo kan, hakili senu, mɛlɛkɛw ani Ala ka Kuma y’a dɛmɛ ka Ala sagokɛlaw ɲɛminɛ. O kama, a b’o dɛmɛ ɲɔgɔn lase jɔncɛ kantigiman ma bi. An be se k’a fɔ jɔncɛ kantigiman mɔgɔw koo la ko: “Ni Sagaden tagara yɔrɔ o yɔrɔ, u be tugu a kɔ.” (Yir. 14:4). N’an be tugu u ka cikanw kɔ, an be tugura an Ɲɛminɛbaga Yezu lo kɔ. Yanni dɔɔni, a bena an ɲɛminɛ walisa an ka ɲɛnamaya banbali sɔrɔ (Yir. 7:14-17). Adamadenw ɲɛminɛbaga si tɛ se k’o di an ma!\n^ dakun 3 Zeruzalɛmu kura ‘juu bena sigi kabakuru tan ni fila le kan.’ A gwɛnin lo ko Jehova tun y’a latigɛ ko ciden 12 lo bena kɛ o kabakuru 12 tagamasiɲɛ ye (Yir. 21:14). O kama, ciden kantigi dɔ tun mana sa, kuun tun t’a la ka mɔgɔ wɛrɛ bila a nɔɔ na.\n^ dakun 8 Kabi saan 1955, o tɔɔn be weele ko: Watch Tower Bible and Tract Society of Pennsylvania.\n^ dakun 14 Gafe nin lajɛ: “Rends pleinement témoignage” Au sujet du Royaume de Dieu, ɲɛɛ 58-59.\nA ci dɔ ma A ci dɔ ma Jɔn lo be Ala ka mɔgɔw ɲɛminɛna bi?\nJehova sago bena dafa!\nKunmabɔsara: An Faa ka nilifɛn “dafanin”\nDƆ KA ƝƐNAMAYA Ala ye nɛɛma kɛ an ye koo caaman na\nJehova b’a ka mɔgɔw ɲɛminɛ\nAN KA TARIKIKO DƆW “Sirajugu wala sirajan m’an bali ka waajuli kɛ”\nTexte Options de téléchargement des publications numériques KƆRƆSILI SANGASO—KALAN Saan 2017, feburukalo\nA ci dɔ ma A ci dɔ ma KƆRƆSILI SANGASO—KALAN Saan 2017, feburukalo\nSaan 2017, feburukalo\nKƆRƆSILI SANGASO—KALAN Saan 2017, feburukalo


Lok 2nan 16 AKKDC08 - Aza ka masaya saan bi saba ni - Bible Search\nLok 2nan 15 Lok 2nan 17\nLok 2nan 16\nAza be kɛlɛ kɛ ni Bayesa ye\n(Mas fɔlɔ 15.16-22)\n1Aza ka masaya saan bi saba ni wɔɔrɔnan na, Isirayɛli mara masacɛ Bayesa wilila ka taga Zuda mara kama. A ye Arama dugu kɛ dugu barikaman ye janko a ka se ka Zuda mara masacɛ Aza ka mɔgɔw bali ka don, walima ka bɔ. 2Aza ye warigwɛ ni sanu ta Masaba ka soo nafolo marayɔrɔw la, ani a yɛrɛ ka soo kɔnɔ, k'a ci Siri masacɛ Bɛnadadi ma, min tun siginin be Damasi, 3k'a fɔ a ye ko: «A to an be bɛɛn i n'a fɔ an faaw tun bɛnnin lo cogo min na. A filɛ, ne be warigwɛ ni sanu nin ci e ma. Bɛɛn min be e ni Isirayɛli mara masacɛ Bayesa cɛ, o bɛɛn nin cɛn, janko a kana ne kɛlɛ tugu.»\n4Bɛnadadi sɔnna masacɛ Aza ka fɔta ma. A y'a ka kɛlɛkuntigiw ci k'u ka taga Isirayɛli mara duguw kɛlɛ. U ye Iyɔn dugu, ni Dan, ani Abɛlimayimu kɛlɛ ka se u kɔrɔ, ani Nɛfutali mara minanw maraduguw bɛɛ. 5Bayesa y'o mɛn tuma min na, a ye Arama dugu lɔ dabila, k'a ka baaraw lalɔ. 6Masacɛ Aza nana ni Zuda mara mɔgɔw bɛɛ ye. Bayesa tun be kabakuru ni lɔgɔ minw kɛra ka Arama dugu lɔ, u tagara o bɛɛ ta ka taga n'u ye. Aza y'u kɛ ka Geba ni Misipa duguw lalaga.\nAza be kira Anani don kaso la\n7O waati la, kira Anani tagara Zuda mara masacɛ Aza fɛ k'a fɔ a ye ko: «E y'i jigi la Siri masacɛ kan minkɛ, i ma i jigi la Masaba i ka Ala kan, o la, Siri masacɛ ka kɛlɛdenw bɔsira i bolo. 8Etiyopikaw ni Libikaw tun te kɛlɛboloba ye wa? Kɛlɛkɛwotorow ni sotigi caaman tun b'u fɛ. O bɛɛ n'a ta, Masaba ye olu don i bolo, bari i tun y'i jigi l'a kan. 9Masaba ɲaa be diɲɛ bɛɛ la, a ka koo be mɔgɔ minw dusu la, a be barika don olu la. I ye nalomanya kɛ dɛ. O la, kabini sisan i bena kɛlɛ sɔrɔ.» 10Aza dimina kira nin kɔrɔ k'a don kaso la, bari a dimininba tun lo koo nin na. O waati kelen na, Aza y'a ka mɔgɔ dɔw tɔɔrɔ.\nAza ka saya\n(Mas fɔlɔ 15.23-24)\n11K'a ta u daminɛ na fɔɔ ka taga se u laban ma, Aza ka kɛwaliw be sɔrɔ Zuda ni Isirayɛli mara masacɛw ka kitabu kɔnɔ.\n12A ka masaya saan bi saba ni kɔnɔntɔnnan na, banajugu dɔ y'a minɛ a seen na. Hali k'a to o bana na, a ma dɛmɛ ɲini Masaba fɛ, fɔɔ furakɛlaw fɛ. 13Aza sar'a ka masaya saan bi naani ni kelennan na. 14A yɛrɛ tun ye kaburu min sogi Dawuda ka ciin kɔnɔ, u y'a suu don o kɔnɔ. U y'a la yɔrɔ dɔ la, tulu kasadiman ɲanaman sifa dɔw tun be min na. U y'o caaman jɛni k'a boɲa.


Nafa juman be Bibulu ka sariyaw la? | Kibaro diiman\nA KALAN KAAN NIN NA Abbey Abkhaz Abui Achi Acoli Adhola Adja Afrikaans Agni Indénié Ahanta Ajië Akateko Akha Albanais Allemand Allememand de Pennsylvanie Altai Alur Amharique Amuzgo (Guerrero) Anglais Anglais du Libéria Arabe Arabe d’Égypte Arabe marocain Arabe tunisien Arhuaco Arménien Arménien (occidental) Asháninka Assamais Ateso Attié Aukan Awajun Aymara Azéri Azéri (cyrillique) Bachkir Balinais Bambara Baoulé Bas allemend Basque Bassa (Liberia) Bassa (cameroun) Batak (Dairi) Batak (Karo) Batak Simalungun Batak Toba Bengali Betsimisaraka du nord Betsimisaraka du sud Biak Bichlamar Bicol Bidayuh (bukar) Birman Biélorusse Bosniaque Boulou Bribri Bulgare Bété Cakchiquel (Central) Cambodgien Capverdien Catalan Cebuano Chamorro Changana du Mozambique Changana du Zimbabwe Chavacano Chichewa Chiga Chin haka Chin mara Chin tedim Chin zotung Chinantec (ojitlan) Chinois (Yunnanese) Chinois cantonais (simplifié) Chinois cantonais (traditionnel) Chinois de Shanghai Chinois mandarin (simplifié) Chinois mandarin (traditionnel) Chinois sichuanais Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chontal (Tabasco) Chopi Chuabo Chuj Chuuk Cibemba Cinamwanga Cinyanja Comorien (Ngazidja) Coréen Creole de Maurice Creole seychelles Croate Créole de Guadeloupe Créole de Jamaïque Créole de Sainte-Lucie Créole de guinée-bissao Créole de la Guyane française Créole de la Martinique Créole de la réunion Créole du bélize Créole haïtien Dagbani Damara Dangme Danois Dari Dayak ahe Dayak ngaju Digor Diola Douala Drehu Dusun Edo Efik Emberá Chamí Emberá catío Emberá du Nord Esan Espagnole Estonien Ewé Fang Fante Fataluku Fidjien Finnois Fon Foulfoulde (cameroun) Frafra Français Frison Futunien Féroïen Ga Gaelique ecossais Galicien Gallois Garifuna Gbaya Georgien Ghomala’ Gitonga Gokana Goun Gourmantche Gouro Grec Groelandais Guambiano Guarani Guarani (Bolivie) Guerzé Gujarati Guna Guéré Hamshen arménien Hamshen cyrillique Haoussa Havu Hawaiien Hawai’i Pidgin Hawu Haya Herero Hiligaynon Hindi Hiri Motu Hmong blanc Hongrois Huastec Huastec Huave Huichol Hunsrik Hébreu Héhé Iban Ibanag Ibinda Idoma Igbo Igede Iloko Inakeanon Indonésien Islandais Isoko Italien Itawi Iu Mien Japonais Javanais Javanais de l’Est Jula Kabardino-Tcherkess Kabye Kabyle Kachin Kadazan Kalanga (Botswana) Kalanga (zimbabwe) Kambera Kana Kannada Kanyok Karen S’gaw Kazakh Kazakh (Arabe) Kekchi Khakass Khasi Kikamba Kikaonde Kikongo Kikongo ya leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisii Kisonge Kissi Kituba Kokola Kongo Konkani (devanagari) Konkani (romain) Kosrae Kpelle Krio Kuki-chin Kurde kumanji Kurde kumanji (Caucase) Kurde kurmanji (cyrillique) Kurde sorani Kwangali Kwanyama Kyangonde Ladin (gardenese) Lahu Lamba Lambya Lango Langue des Signes Albanaise Langue des Signes Américaine Langue des siges mongole Langue des signes Guatémaltèque Langue des signes allemande Langue des signes angolaise Langue des signes argentine Langue des signes arménienne Langue des signes australienne Langue des signes autrichienne Langue des signes belge Langue des signes birmane Langue des signes bolivienne Langue des signes britannique Langue des signes brésilienne Langue des signes bulgare Langue des signes cambodgienne Langue des signes chilienne Langue des signes congolaise Langue des signes coréenne Langue des signes costaricienne Langue des signes croate Langue des signes cubaine Langue des signes danoise Langue des signes espagnole Langue des signes estonienne Langue des signes finnoise Langue des signes française Langue des signes ghaneenne Langue des signes grecque Langue des signes hondurienne Langue des signes hongkongaise Langue des signes hongroise Langue des signes indienne Langue des signes indonésienne Langue des signes irlandaise Langue des signes italienne Langue des signes jamaïcaine Langue des signes japonaise Langue des signes kényane Langue des signes lettone Langue des signes lituanienne Langue des signes malaise Langue des signes malawite Langue des signes malgache Langue des signes malgache Langue des signes mexicaine Langue des signes mozambicaine Langue des signes nicaraguayenne Langue des signes norvégienne Langue des signes néerlandaise Langue des signes néo-zélandaise Langue des signes népali Langue des signes panameenne Langue des signes paraguayenne Langue des signes philippine Langue des signes polonaise Langue des signes portugaise Langue des signes péruvienne Langue des signes québécoise Langue des signes roumaine Langue des signes russe Langue des signes salvadorienne Langue des signes serbe Langue des signes slovaque Langue des signes slovène Langue des signes sud-africaine Langue des signes suisse allemande Langue des signes suédoise Langue des signes taïwanaise Langue des signes tcheque Langue des signes thaï Langue des signes turque Langue des signes uruguayenne Langue des signes vietnamienne Langue des signes vénézuélienne Langue des signes zambienne Langue des signes zimbabweenne Langue des signes équatorienne Lao Lari Latgalien Lega Lenje Letton Lhukonzo Lingala Lituanien Lolo Lomwe Lorma Lovari Luganda Lugbara Lunda Luo Luvale Luxembourgeois Macushi Macédonien Madourais Mahorais (Roamain) Maka Makasae Makhuwa-Meetto Makonde Makua Makua chirima Malagach Malay Malayalam Maltais Mam Mambae (Ermera) Mambwé-Lungu Mandinka Mangareva Maninkakan oriental Manipuri Manipuri (Roman) Manjaque Mano Manyawa Maori Mapudungun Marathi Mari Marquesien (Hiva Oa) Marquesien (Nuku Hiva) Marshall Maya Maya (Mopán) Mayo Mazahua Mazatec de Huautla Mbukushu Mbunda Medumba Mende Meru Mingrélian Miskito Mixe Mixtèque (Guerrero) Mixtèque (Huajuapan) Mixtèque (tlaxiaco) Mizo Mongol Moore Motu Nahuatl (Nord de Puebla) Nahuatl (Veracruz) Nahuatl (central) Nahuatl (guerrero) Nahuatl (huasteca) Nama Nambya Navajo Ndau Ndonga Ndébélé Ndébélé(Zimbabwe) Nengoné Ngabere Ngangela Ngbandi du Nord Ngiemboon Ngigua de San Marcos Tlacoyalco Nias Niue Norvégien Nsenga Nsenga (Mozambique) Nyaneka Nyungwe Nzema Néerlandais Népali Obolo Odila Ojibwé du Nord (romain) Ojibwé du Nord (syllabique) Okpe Oromo Ossete Otetela Otomi (etat de mexico) Otomi (vallee du mezquital) Ourdou Ouzbek Ouzbek (romain) Ouïghour (arabe) Paez Paici Palau Palikour Pangasinan Papiamento (aruba) Papiamento (curaçao) Pehuenche Pemon Pendjabi Pendjabi (shahmukhi) Persan Phimbi Piaroa Pidgin camerounais Pidgin d'Afrique de l'Ouest Pidgin nigérian Pidgin salomonien Pied-noir (blackfoot) Pilagá Polonais Poméranien Ponape Portugais Portugais (Portugal) Poular Quechua (Ancash) Quechua (Ayacucho) Quechua (Bolivie) Quechua (Cuzco) Quechua (Huallaga Huánuco) Quechua (Huanca Huaylla) Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Salasaca) Quichua (Santiago Del Estero) Quichua (Tena) Quiché Q’anjob’al Rapanui Rarotongan Romain Romani (Allemagne) Romani (Argentine) Romani (Bulgarie) Romani (Macédoine) Romani (Macédoine, cyrillique) Romani (Nord de la Grèce) Romani (Roumanie) Romani (Slovaquie orientale) Romani (Sud de la Grèce) Romani de Serbie Romanian (Vlach) Ronga Roviana Rumanyo Rungus Runyankore Russe Rutooro Saami du Nord Samoan Sangir Sango Saramaccan Sarnami Sateré Mawé Sehwi Sena Senoufo (cebaara) Sepedi Sepulana Serbe Serbe (romain) Serer Sesotho du Lesotho Sesotho d’Afrique du Sud Shipibo-Conibo Shona Shuar Shughni Sidama Silozi Singhalais Slovaque Slovène Soli Somali Sonde Sranan tongo Susu Suédois Swahili Swahili (Rép. dém. du Congo) Swati Sylheti du Bengale Taabwa Tagalog Tahitien Tajiki Talian Tamoul (parlé, romain) Tandroy Tankarana Tarahumara (de l'ouest) Tarahumara central Tarascan Tatar Tatar crimeen ( cyrillique) Tcheque Tewe Thaï Tigrinya Tilewuju Tiv Tlapanec Toabaita Toba Tojolabal Tok pisin Tokelau Tongien Toraja Totonaque Toupouri Tshiluba Tshwa Tsonga Tswana Tucuna Turc Turkmene Tuvaluan Twi Tzeltal Tzotzil Tzutujil Télougou Tétoum Dili Udmurt Ukrainien Umbundu Urhobo Uruund Valencien Venda Vezo Vietnamien Wa Wallis Warao Waray-Waray Wayuunaiki Wewewa Wichi Wolaitsa Wolof Xavante Xhosa Xârâcùù Yacouba Yemba Yoruba Yukpa Yupik de l’Alaska central Zande Zapotec (de l'isthme) Zapotec (del valle) Zapotec (guevea) Zapotec (ixtlan) Zapotec (lachiguiri) Zapotec (villa alta) Zoulou corse irlandais langue des signes chinois langue des signes colombienne langue des signes ivoirienne ouïghour (écriture cyrillique) romani (Albanie) tamoul tchouvache\n1. Mun na adamadenw tɛ se k’u yɛrɛ mara koɲuman?\nBibulu ka sariyaw b’an lasun cogo di an kana an niin wala mɔgɔ wɛrɛ niin bila farati la?—ZABURUW 36:10.\nAn Danbaga hakili ka bon ka tɛmɛ an ta kan. A b’a janto an na i ko Faa kanutigi. A ma an dan walisa an k’ale bila ani k’an yɛrɛ mara (Zeremi 10:23). Deen fitinin mako b’a la a wolobagaw k’a ɲɛminɛ. O cogo kelen na, an bɛɛ mako b’a la Ala k’an ɲɛminɛ (Ezayi 48:17, 18). Bibulu ka sariyaw b’an ɲɛminɛ. U ye Ala ka nilifɛn ye.—2 Timote 3:16 kalan.\nJehova ka sariyaw b’a yira an na an be se ka ɲɛnamaya kɛ cogo fisaman min na sisan ani ka hɛɛrɛ banbali sɔrɔ sini. Komi Ala lo y’an dan, a bɛnnin lo an ka sɔn ale k’an ɲɛminɛ.—Zaburuw 19:8, 12; Yirali 4:11 kalan.\n2. Ala ka Kuma b’an ɲɛminɛ cogo di?\nTiɲɛn kuma minw be Bibulu kɔnɔ, u dɔw b’a yira an na Ala b’a fɛ an ka min kɛ koo caaman na. Sariya wɛrɛw ɲɛsinna koo tigitigi dɔw ma (Deteronɔmu 22:8). An ka kan k’an hakili jagabɔ walisa k’a faamu cogo min na an ka kan ka tiɲɛn kuma dɔ sira tagama min be sɔrɔ Bibulu kɔnɔ (Talenw 2:10-12). Ɲɛyirali fɛ, Bibulu b’a fɔ ko niin ye Ala ka nilifɛn lo ye. O tiɲɛn kuma be se k’an ɲɛminɛ baarakɛyɔrɔ la, denbaya kɔnɔ ani n’an be taga tagama na. O b’an dɛmɛ an kana an niin wala mɔgɔ wɛrɛ niin bila farati la.—Kɛwaliw 17:28 kalan.\n3. Ala ka sariyaw la, cii fila juman lo ka bon tɔɔw bɛɛ ye?\nYezu ye cikan fila kofɔ minw ka bon tɔɔw bɛɛ ye. A fɔlɔ b’a yira adamaden ka ɲɛnamaya kuun ye min ye tigitigi: ka Ala lɔn, k’a kanu ani k’a bato kantigiya la. An ka kan k’an janto o cikan fɔlɔ la an ka koow bɛɛ la (Talenw 3:6). Minw b’o cikan labato, Ala be teriya don ni olu ye ani u be hɛɛrɛ sɔbɛ ni ɲɛnamaya banbali sɔrɔ.—Matiyo 22:36-38 kalan.\nCikan filanan be se k’an dɛmɛ ka sigi hɛɛrɛ la n’an mɔgɔɲɔgɔnw ye (1 Korɛntikaw 13:4-7). An bena se k’o cikan filanan sira tagama n’an be mɔgɔw minɛ i ko Ala b’a kɛ cogo min na.—Matiyo 7:12; 22:39, 40 kalan.\n4. Nafa juman be Bibulu ka sariyaw la?\nBibulu ka sariyaw b’a yira denbayamɔgɔw la cogo min na kanuya be se k’u dɛmɛ u ka bɛn (Efɛzikaw 4:32; Kɔlɔsikaw 3:12, 14, ABM ). Ala ka Kuma be denbayaw tanga fana sabu a b’u kalan miiriya jɔnjɔn dɔ wɛrɛ la: Furu ka kan ka kɛ furututuko ye.—Zɛnɛsi 2:24 kalan.\nBibulu ka kalanw sira tagamani be se k’an bolofɛnw n’an dusukunnataw tanga. Ɲɛyirali fɛ, Bibulu ko an ka kɛ hɔɔrɔnw ye ani an k’an sɔbɛ don baara la. Patɔrɔnw be o ɲɔgɔnna baarakɛlaw lo fɛ (Talenw 10:4, 26; Eburuw 13:18). Ala ka Kuma b’a fɔ an ye fana ko n’an makoɲɛfɛnw b’an bolo o k’an wasa ani ko teriya min be an ni Ala cɛ, an kana bololafɛn si fisaya n’o ye.—Matiyo 6:24, 25, 33; 1 Timote 6:8-10 kalan.\nN’an be Bibulu ka sariyaw labato, o b’an tanga kɛnɛyako ta fan fɛ (Talenw 14:30; 22:24, 25). Ɲɛyirali fɛ, n’an be Ala ka sariya labato dɔlɔtɔya koo ta fan fɛ, o b’an tanga banaw ni kasaraw ma minw be se ka mɔgɔ faga (Talenw 23:20). Jehova tɛ dɔlɔmin haramuya, nka a b’a fɛ an k’a min k’a dama kɛɲɛ (Zaburuw 104:15; 1 Korɛntikaw 6:10). Ala ka sariyaw b’an nafa sabu u b’an dɛmɛ an k’an ka kɛwalew n’an ka miiriyaw kɔrɔsi (Zaburuw 119:97-100). Nka, kerecɛn sɔbɛw tɛ Ala ka sariyaw labato u yɛrɛ nafa dɔrɔn kama. U b’o kɛ ka bonya la Ala kan.—Matiyo 5:14-16 kalan.\nI be se ka kɛ Ala teri ye cogo di?\nI be se ka ɲɛnamaya kɛ cogo dɔ la min be Jehova dusu diya. I yɛrɛ be se ka kɛ a teri ye.\nNiin ye Ala ka nilifɛn ye: bonya la a kan\nAla be mun miiri koo nunu na: kɔnɔtiɲɛ, ka joli don mɔgɔ fari la, ani bɛgɛn niin?\nA ɲini Jehova Seerew fɛ u ka na bɔ i ye\nA ɲini Jehova Seerew fɛ u ka na baro kɛ n’i ye Bibulu koo la wala ka bibulukalan kɛcogo yira i la gwansan.\nA ci dɔ ma A ci dɔ ma Nafa juman be Bibulu ka sariyaw la?\nfg kalansen 11 ɲɛɛ 22-23


Eze 22 AKKDC08 - Masaba kumana ne fɛ ko: «Adamaden, - Bible Search\nEze 21 Eze 23\nZeruzalɛmukaw be kojugu kɛ\n1Masaba kumana ne fɛ ko: 2«Adamaden, yala i tena mɔgɔfagadugu nin kiti wa? A ka kokolonw bɛɛ yir'a la, 3k'a fɔ ko ne Matigi, Masaba ko: Dugu min kɔnɔ mɔgɔw be mɔgɔw faga dugu kɔnɔ k'a kɛ a yɛrɛ halaki sababu ye, dugu min be joow dilan k'a yɛrɛ nɔgɔ, o ye e le ye. 4I ye mɔgɔ minw faga, i jalakira o kosɔn. I ye joo minw dilan, olu le y'i nɔgɔ. I y'a to i sii dɔgɔyara, i sera i sii daan ma. O la, ne b'i kɛ mafiɲɛyafɛn ye siya wɛrɛw cɛma, k'i kɛ lɔgɔbɔfɛn ye jamanaw bɛɛ fɛ. 5I dafɛjamanaw, ani yɔrɔjan taw bɛɛ bena yɛlɛ i ma, ele duguba tɔgɔ cɛnnin nin, koɲagaminin caaman b'i kɔnɔ!\n6«Isirayɛli kuntigiw b'u ka sebagaya yira i kɔnɔ ka mɔgɔw faga. 7- Mɔgɔw b'u faaw n'u baaw dɔgɔya yen, ani ka ben lonanw kan, ka falatɔw ni firiyamusow tɔɲɔ. 8- I be ne ka sigiyɔrɔw mafiɲɛya ka ne ka lafiɲɛlonw cɛn. 9Galontigɛlaw b'i kɔnɔ, minw b'a kɛ mɔgɔw be ɲɔgɔn faga. I kɔnɔ mɔgɔw be josɔndumuni kɛ kuluw kan, ka kakalaya kɛ. 10- Dɔw be jɛn n'u faaw ka musow ye. Dɔw be jɛn ni musow ye fanga la u ka landa tuma na. 11Ka jɛn n'a sigiɲɔgɔn muso ye, dɔw b'o kokuntan kɛ, dɔ wɛrɛw be jɛn n'a deen ka muso ye, o ye koo ɲagaminin ye. Dɔ wɛrɛ be la n'a balimamuso ye fanga la, ale ni min ye faa kelen ye. 12- I kɔnɔ mɔgɔw be sɔn ka daa sanfɛn minɛ ka fagali kɛ. U be juru don ka tɔnɔjugu ɲini, u b'u sigiɲɔgɔn tɔɲɔ ka tɔnɔjugu sɔrɔ. U ɲinɛna ne kɔ. Ne Matigi, Masaba le ko ten.\n13«Ayiwa, i ye tɔnɔjugu min sɔrɔ, ani ka mɔgɔw faga dugu nin kɔnɔ, ne bena n bolo ci ɲɔgɔn na o kosɔn. 14Ni ne nana i kama loon min na, i jaa tena tigɛ wa? I barika tena dɛsɛ wa? Ne Masaba kumana, ne ye min fɔ, ne bena o kɛ!\n15«Ne bena i kɔnɔ mɔgɔw jɛnsɛ siya wɛrɛw cɛma k'u yɛrɛkɛ jamana wɛrɛw la, ne bena konɔgɔninw ban i kɔnɔ. 16I bena i yɛrɛ mafiɲɛya siya wɛrɛw ɲana. Nga i ben'a lɔn ko ne ye Masaba le ye.»\n17Masaba kumana ne fɛ ko: 18«Adamaden, Isirayɛlidenw kɛra ne ɲana i n'a fɔ nigɛbo. U bɛɛ ye zira ye, ni nigɛfin, ani nigɛ sifa wɛrɛw ye. U kɛra warigwɛbo ye faan kɔnɔ. 19O le kosɔn, ne Matigi, Masaba ko: Aw bɛɛ kɛra i ko nigɛbo minkɛ, o la, ne bena aw ton Zeruzalɛmu dugu kɔnɔ. 20Mɔgɔ be warigwɛ ni zira ni nigɛfin, ni nigɛ sifa wɛrɛw kɛ daga kɔnɔ ka faan fiyɛ k'u yelen cogo min na, ne dimininba bena aw ton dugu kɔnɔ k'aw yelen o cogo kelen la. 21Ne bena aw ton ne diminin bena tasuma fiyɛ aw kɔrɔ. Aw bena yelen dugu kɔnɔ. 22Warigwɛ be yelen daga kɔnɔ cogo min na, aw bena yelen dugu kɔnɔ o cogo kelen na. Aw ben'a lɔn ko ne Masaba ye n dimi bɔ aw la.»\n23Masaba kumana ne fɛ tugu ko: 24«Adamaden, a fɔ Zeruzalɛmu ye ko: I ye yɔrɔ nɔgɔnin ye, sanji tena ben o min kan dimi bɔlon na. 25A ɲamɔgɔw be i n'a fɔ jara kɔngɔtɔ, min be sogo minɛna. U bɛnna ka mɔgɔw faga, ka mɔgɔw ka wari n'u bololafɛnw soɲa, ka firiyamusow caya dugu kɔnɔ. 26- A sarakalasebagaw te ne ka sariya bato, u be ne ka sigiyɔrɔw nɔgɔ. U te fɛɛn senumanw faranfasi ka bɔ tɔw la. U te fɛɛn saniyanin ni fɛɛn nɔgɔninw faranfasi ka yira mɔgɔw la. U te ne ka lafiɲɛlonw bato, ne ka kan ni boɲa min ye, ne t'o sɔrɔ mɔgɔ si fɛ. 27Dugu faamaw be i n'a fɔ wara min be sogo minɛna, u be mɔgɔw faga tɔnɔjugu kama. 28A kiraw be yelifɛnkolonw ye ka galon tigɛ k'o koo nunu kɛbagaw sutara. U b'a fɔ ko: ‹Masaba y'a fɔ.› K'a sɔrɔ ne ma kuma. 29Jamana kɔnɔ mɔgɔw be ben mɔgɔw kan ka soɲali kɛ, u be fantanw ni dɛsɛbagatɔw tɔɲɔ ka lonanw sɛgɛn, u t'u minɛ ni hɔrɔnya ye. 30Ne ye mɔgɔ ɲini u cɛma min tun be sɔn ka kogo lalaga, walima ka lɔ kogo cɛnyɔrɔw la ka jamana tanga, janko ne kan'a halaki, nga ne ma mɔgɔ si sɔrɔ. 31O la, ne Matigi, Masaba ko: ‹Ne bena n dimi bɔ u la kosɔbɛ, ne dusu gwannin bena u halaki. Ne bena u sara u ka kɛwaliw kosɔn.› »


Ni jurumukɛla dɔ nimisara, o be kɛ ninsɔndiya ye sankolo la | Yezu ka ɲɛnamaya\nNi jurumukɛla dɔ nimisara, o be kɛ ninsɔndiya ye sankolo la\nYEZU BE NTALEN LA SAGADEN ANI WARIGWƐ TUNUNIN KOO LA\nMƐLƐKƐW BE NINSƆNDIYA\nYezu ka cidenya baara la, a y’a yira tuma caaman na ko majigilenya kɔrɔtanin lo (Luka 14:8-11). Cɛɛ ni muso minw be sɔn k’u majigi ka baara kɛ Ala ye, a tun b’olu ɲɔgɔnna mɔgɔw lo ɲinina n’a dusu bɛɛ ye. N’a sɔrɔ u dɔw bele lɔnnin lo kojugukɛ la.\nFariziɲɛw ni sariya karamɔgɔw b’o mɔgɔ ɲɔgɔnw mafiɲɛya. U y’a kɔrɔsi ko a ka di o mɔgɔw ye k’u magwɛrɛ Yezu la ani k’a ka kumaw lamɛn. O kama, u tora ka ŋunuŋunu k’a fɔ ko: “Cɛɛ nin be hakɛkɛlaw minɛ ka ɲa ka dumuni yɛrɛ kɛ n’u ye.” (Luka 15:2). Fariziɲɛw ni sariya karamɔgɔw b’u yɛrɛ bonya ani u be mɔgɔ tɔɔw jati i n’a fɔ gwangwan min be u seenw jukɔrɔ. U b’o mɔgɔw weele Eburukan na ko ‛am-ha ‘arèts, o kɔrɔ ko “duguma mɔgɔw.”\nNka Yezu kɔni be danbe la bɛɛ kan. A be bɛɛ minɛ ni ɲumanya ani makari ye. Mɔgɔ gwansanw ni mɔgɔ minw lɔnnin lo kojugukɛ la, a ka di olu caaman ye ka Yezu lamɛn. Mɔgɔw tun be Yezu kɔrɔfɔ sabu a b’o mɔgɔw dɛmɛna. A ye mun lo kɛ?\nA ye ntalen barikaman dɔ la min bɔnin be ntalen dɔ ma a tun ye min la Kapɛrnaum (Matiyo 18:12-14). O ntalen na, a yirala ko Fariziɲɛw be i n’a fɔ mɔgɔ minw tilennin lo ani u latanganin lo Ala ka sagakulu kɔnɔ. Nka, mɔgɔ majigininw be i n’a fɔ sagaden tununinw.\nYezu ko: “Ni saga kɛmɛ be aw dɔ fɛ, ni kelen tununa, a ten’a tɔɔ bi kɔnɔntɔn ni kɔnɔntɔn nunu to kongo kɔnɔ ka taga kelen nin yaala fɔɔ k’a ye wa? N’a y’a ye tuma min na, a b’a ta k’a bila a kaan na ni nisɔndiya ye. N’a kɔsegira ka se soo tuma min na, a b’a teriw n’a sigiɲɔgɔnw wele k’a fɔ u ye k’u ka nisɔndiya ɲɔgɔn fɛ, bari ko ale y’a ka sagatununin ye.”—Luka 15:4-6.\nYezu y’o ntalen kɔrɔ ɲɛfɔ ko: “Ne b’a fɔ aw ye ko ni hakɛkɛla kelen nimisara ka faran a ka kojuguw la, mɛlɛkɛw bena nisɔndiya sankolo la o tigi kosɔn, o cogo la fana. Mɔgɔtilennin bi kɔnɔntɔn ni kɔnɔntɔn minw mako te nimisali la, nisɔndiya min be kɛ olu kosɔn, o te se mɔgɔ kelen nin ta ma.”—Luka 15:7.\nYezu ye nimisali min kofɔ, o ye Fariziɲɛw kɔnɔ gwan. U b’u yɛrɛ jati mɔgɔ tilenninw ye ani a be u ɲɛɛ na k’u mako t’a la ka nimisa. Saan damanin ka kɔn o ɲɛ, u dɔw tun ye Yezu kɔrɔfɔ ko a be dumuni kɛra ni lanpominɛlaw ani jurumukɛlaw ye. Yezu y’u jaabi ko: “Ne ma na mɔgɔtilenninw wele, nga ne nana hakɛkɛlaw le wele.” (Mariki 2:15-17). Fariziɲɛw t’a yera k’u ka kan ka nimisa. O kama, u ma kɛ ninsɔndiya sababu ye sankolo la. Nka ni jurumukɛlaw nimisara, ninsɔndiya be kɛ sankolo la.\nYezu ye ntalen dɔ wɛrɛ la k’a yira ka gwɛ ko ni jurumukɛla dɔ nimisara, ninsɔndiyaba be kɛ sankolo la. A ko: “Ni warigwɛ deen tan be muso dɔ fɛ, ni kelen tununa, a tena fitinɛ mana ka soo furan k’a yaala ka ɲa fɔɔ k’a ye wa? N’a y’a ye tuma min na, a b’a teriw n’a sigiɲɔgɔnw wele k’a fɔ u ye k’u ka nisɔndiya ɲɔgɔn fɛ, bari ko ale ka warigwɛ deen kelen min tun tununa, ko a y’a ye.”—Luka 15:8, 9.\nYezu ye ɲɛfɔli min kɛ, a bɔnin be sagaden tununin ka ntalen koo ma. A ko: “Ne b’a fɔ aw ye ko ni hakɛkɛla kelen nimisara ka faran a ka kojuguw la, nisɔndiya be kɛ Ala ka mɛlɛkɛw fɛ o tigi kosɔn o cogo la.”—Luka 15:10.\nMiiri k’a filɛ: Jurumukɛla minw be nimisa ka segi Ala ma, mɛlɛkɛw b’u mako don kosɔbɛ o mɔgɔw la! Jurumukɛla minw be nimisa ani ka Ala ka Masaya sɔrɔ sankolo la, u lɔyɔrɔ bena bonya ni mɛlɛkɛw yɛrɛ ta ye. O ye kabako ye dɛ! (1 Korɛntikaw 6:2, 3). K’a sɔrɔ mɛlɛkɛw tɛ ɲangoya kɛ. Ayiwa, ni jurumukɛla dɔ nimisara sɔbɛ la ani a segira Ala ma, an ka ɲi k’o koo ta cogo di?\nMɔgɔ minw lɔnnin lo kojugukɛ la, mun na Yezu be jɛn n’u ye?\nFariziɲɛw be mɔgɔ tɔɔw jati cogo di? Yezu b’o mɔgɔw minɛ cogo min na, Fariziɲɛw be mun lo miiri o koo la?\nYezu ye ntalen fila minw la, mɔgɔ be kalan juman lo sɔrɔ u la?\nAla ka Masaya ye mun lo ye?\nKa Yezu to dugukolo kan, a y’a yira Ala ka Masaya bena min kɛ.\nA ci dɔ ma A ci dɔ ma Ni jurumukɛla dɔ nimisara, o be kɛ ninsɔndiya ye sankolo la\njy sap. 85 ɲɛɛ 198-199


<< < Ezekiyɛli 26 > >>\nYɛnŋɛlɛ yɔn sɛnrɛ nda tìla yo ma wa Tiri ca ki na\n1 Leele pe yigiŋgɔlɔ malaga kasopiile, ki yɛlɛ kɛ ma yiri nuŋgba wolo li yeŋge ki pilige koŋgbanŋga ki na, a Yawe Yɛnŋɛlɛ lì sili sɛnrɛ ti kan na yeri ma yo fɔ: 2 «Sɛnwee pyɔ, Tiri ca ki yɛn na tɛgɛ Zheruzalɛmu ca ki na, na yuun fɔ: ‹Ɛnhɛɛn cɔ! Zheruzalɛmu ca ŋga kìla pye cɛngɛlɛ ke ni fuun ke karisaga, ki yeyɔngɔ kɔrɔ kì kaari. Koni leele pe yaa kanŋga laga woro yeri. We yaa yarijɛndɛ lɛgɛrɛ ta, ɛɛn fɔ Zheruzalɛmu ca ko yaa jɔgɔ mbe koro waga.› 3 Ki kala na, we Fɔ, Yawe Yɛnŋɛlɛ lì yo fɔ: ‹Wele, mboro Tiri ca, mì yiri ma kɔrɔgɔ. Mi yaa cɛngɛlɛ lɛgɛrɛ yirige mbe wa ma na paa kɔgɔje tɔnmɔ mba pi maa yinrigi na tuun pi yɛn. 4 Ki cɛngɛlɛ ke yaa mboro nda tì Tiri ca ki maga ti tɔngɔ, mbe ki sanŋgazoye pe jaanri. Mi yaa ka ti gbanŋgban wi pɛ mboo wɔ wa, mbe laga ki pye walaga ŋga ki yɛn waga. 5 Tiri ca ki yaa ka pye lawaga wa kɔgɔje wi nandogomɔ, mbe pye laga ŋga ŋgbanra wɔfɛnnɛ pe yaa kaa pe mɛrɛ ti jali wa; katugu, mi ŋa ye Fɔ, Yawe Yɛnŋɛlɛ le, muwi mì yo ma. Cɛngɛlɛ kele yɛgɛ woolo pe yaa ka Tiri ca yaara ti koli. 6 Ki kanŋgara na kapire nda ti yɛn wa kɔgɔje wi yɔn na, pe yaa ka ki leele pe gbo tokobi ni. Pa kona pe yaa ki jɛn fɔ muwi mi yɛn Yawe Yɛnŋɛlɛ le.›\n7 «Katugu pa we Fɔ, Yawe Yɛnŋɛlɛ lì yo yɛɛn fɔ: ‹Wele, Babilɔni tara wunlunaŋa Nebukanezari, wo ŋa wi yɛn wunlumbolo pe wunluwɔ, mi yaa wi yirige wa yɔnlɔparawa kamɛŋgɛ kɛɛ yeri mbe pan mboo wa Tiri ca ki na. Wi yaa pan shɔnye, naa malaga gbɔnwotoroye, naa shɔn lugufɛnnɛ konaa maliŋgbɔɔnlɔ ŋgbeleye lɛgɛrɛ ni. 8 Tiri ca ki kanŋgara na kapire nda ti yɛn wa kɔgɔje wi yɔn na, wi yaa ka ki leele pe gbo tokobi ni. Wi yaa ka mboro wa lugusara ca mbogo ki tanla, mbe tara gbogolo tinndiye ca ki mbogo ki na. Wi yaa ka tugurɔn sigeyaara tugbɔɔrɔ ti lɛ mbe yiri ye kɔrɔgɔ. 9 Wi yaa kaa mbogo janyaara ti tɛgɛ mbe ye ca mboro ti jaanri, mbe ye sanŋgazoye titɔnlɔmbɔlɔ pe jaanri pe bɔŋgaara ti ni. 10 Wi shɔnye lɛgɛrɛ ŋgbelege ki yaa ka ye tɔn gbanŋgban wi ni. Ye ca mboro ti yaa ka yɛgɛyɛgɛ shɔn lugufɛnnɛ, naa wotoroye ŋgeere konaa malaga gbɔnwotoroye tinmɛ pi kala na. Pe yaa ka pan mbe ye wa ye ca yeyɔnrɔ ti ni, paa yɛgɛ ŋga na pe ma ye ca ŋga pè shɔ ma ta ka ni. 11 Wi shɔnye pe yaa ka ye ca nawa koŋgolo ke ni fuun ke tangala pe yenjoro ti ni. Wi yaa ka ye tara woolo pe gbo tokobi ni; ye yuŋgbɔrɔ ti sinndɛɛrɛ tiyagala ŋgele fanŋga ni, wi yaa ka ke jaanri tara. 12 Pe yaa ka ye yarijɛndɛ ti koli, mbe ye yaripɛɛrɛ ti san mberi lɛ. Pe yaa ka ye ca mboro ti jaanri, mbe ye yinrɛ tiyɔnrɔ ti jaanri, mbe ti sinndɛɛrɛ, naa tire to naa ti taambugɔ ki koli mbe sari wa wa kɔgɔje wi ni. 13 Mi yaa ti ye yurukɔgɔ tinmɛ pi kɔ, lere se kaa ye ŋgɔni magala li nuru naa†. 14 Mi yaa ka ye ca ki pye paa walaga yɛn, ŋga ki yɛn waga, mbe pye laga ŋga ŋgbanra wɔfɛnnɛ pe yaa la pe mɛrɛ ti jali wa. Leele se kaga kan naa fɔnŋgɔ. Mi Yawe Yɛnŋɛlɛ, muwi mì para.› » We Fɔ, Yawe Yɛnŋɛlɛ lo lì yo ma.\n15 Pa we Fɔ, Yawe Yɛnŋɛlɛ lì yo yɛɛn Tiri ca ki wogo na fɔ: «Leele mbele pe yɛn na kuun, na paga kaa jɛɛn sanga ŋa ni wa ma ni, na paga kaa leele pe kuun sanga ni wa ma ni, lɔgɔ furo tara woolo pe yaa kaa seri fyɛrɛ ti na ma tɔngɔwɔ tinmɛ pi kala na. 16 Kɔgɔje yɔn tara wunlumbolo pe ni fuun pe yaa ka tigi mbe yiri wa pe wunluwɔ jɔnrɔ ti na. Pe yaa ka pe derigbɔrɔ ti wɔ, mbe pe deritiyɔnrɔ nda pè sɔgɔ ti wɔ mberi tɛgɛ. Fyɛrɛ ti yaa ka pe yigi fɔ pe cɛn tara. Sunndo kɔngɔ yaa ka pye pe na sanga pyew, pe jigi wi yaa kɔn pe na, ŋga kì ye ta ki kala na. 17 Pe yaa kaa kunwɔ yurugo koo ma wogo na mbaa yuun fɔ:\n‹Kì cɛn mɛlɛ! Pɔ̀ɔn tɔngɔ, a mà kɔ ma wɔ wa kɔgɔje wi ni.\nMboro ca ŋga ki mɛgɛ kìla yiri.\nMboro ŋa kɔgɔje yanrifɛnnɛ pàa pye na paan wa ma ni,\nmboro ŋa màa pye fanŋga ni wa kɔgɔje wi na konaa ma woolo pe ni.\nYàa pye na fyɛrɛ waa mbele fuun pè ye maga pe na, a paa seri.\n18 Koni ye tolo lì lɔgɔ furo tara woolo pe wire ti fyɔ pe na,\nye kɔkala lì sunndo kɔngɔ wa kɔgɔje lɔgɔ furo tara fɛnnɛ pe na†.\n19 «Katugu pa we Fɔ, Yawe Yɛnŋɛlɛ lì yo yɛɛn fɔ: ‹Na mi ka kɔɔn tɔngɔ mbɔɔn pye kataga paa cara nda leele woro wa ti yɛn, na mi ka ka wetijugo tɔnŋgbɔɔ pi yirige mboo wa ma na, mbe tɔnŋgbɔɔ pi pye pɔɔn li sanga ŋa ni, 20 kona, mi yaa ma tirige wa wetijugo ki ni, wa mbele pè tigi wa pe kɔrɔgɔ, mbɔɔn taga wa fafafa kulɛɛlɛ pe na. Mi yaa ma tɛgɛ fɔ wa tara ti nɔgɔ na, mbɔɔn pye paa katara lɛrɛ yɛn, wa mbele pè tigi wa pe kɔrɔgɔ, jaŋgo lere ka ka cɛn wa ma ni naa. Ma se ka cɛnsaga ta wa leweele pe dunruya wi ni naa. 21 Mi yaa kɔɔn pye sunndo kɔngɔ yaraga, ma se ka pye yaraga ko ka naa. Leele pe yaa kaa ma lagajaa, ɛɛn fɔ pe se kɔɔn yan naa.› » We Fɔ, Yawe Yɛnŋɛlɛ lo lì yo ma.


Lok fɔlɔ 7 AKKDC08 - Isakari deenw ye naani ye: Tola ni - Bible Search\nLok fɔlɔ 6 Lok fɔlɔ 8\nLok fɔlɔ 7\n1Isakari deenw ye naani ye: Tola ni Puwa, ani Yasubi ni Simurɔn. 2Tola deenw ye Uzi ye, ani Erefaya ni Yeriyɛli, ani Yamayi ni Yibisamu, ani Semuyɛli ye. Olu le tun ye gwatigiw ye Tola kɔ. Cɛfariw tun lo. Masacɛ Dawuda ka tile la, mɔgɔ waa mugan ni fila ani kɛmɛ wɔɔrɔ (22 600) le tun b'u cɛma. 3Uzi deen ye Yiziraya ye. Yiziraya deenw fana ye Mikayɛli ni Obadiya ye, ni Yowɛli, ani Yisiya. O ye mɔgɔ duuru ye. U bɛɛ fana kɛra kuntigiw ye. 4Kɛlɛdenw tun b'u fɛ ka kɛɲɛ n'u kɔmɔgɔw ye, u tun ye mɔgɔ waa bi saba ni waa wɔɔrɔ (36 000) ye, bari u ka musow tun ka ca, ani denmisɛnw. 5Mɔgɔ minw bɛɛ tɔgɔ sɛbɛnna Isakari ka fadenyabolow la, olu tun ye cɛfari waa bi seegi ni waa wolonwula (87 000) ye.\nBɛnzamɛn ni Nɛfutali kɔmɔgɔw\n6Bɛnzamɛn deenw ye mɔgɔ saba ye: Bɛla, ni Bɛkɛri, ani Yediyayɛli ye. 7Bɛla deenw ye Ɛsibɔn ye, ni Uzi, ni Uziyɛli, ni Yerimɔti, ani Iri ye. Gwatigi duuru tun lo. Cɛfariw fana tun lo. Mɔgɔ minw tɔgɔ sɛbɛnna, olu kɔmɔgɔw tun ye mɔgɔ waa mugan ni fila ani bi saba ni naani (22 034) ye. 8Bɛkɛri deenw ye Zemira ye, ani Yowasi ni Eliyezɛri, ani Eliyoyenayi ni Omuri, ani Yeremɔti ni Abiya, ani Anatɔti ni Alɛmɛti ye. Olu bɛɛ ye Bɛkɛri deenw ye. 9U ye tɔgɔsɛbɛn min kɛ, gwatigi nunu kɔmɔgɔw tagara bɛn cɛfari waa mugan ni kɛmɛ fila (20 200) ma. 10Yediyayɛli deen ye Bilan ye. Bilan deenw ye Yewusi ye, ni Bɛnzamɛn ani Ewudi, ni Kenaana, ani Zetan ni Tarisisi, ani Ayisari ye. 11Nunu bɛɛ ye Yediyayɛli kɔmɔgɔw ye, u bɛɛ tun ye gwatigiw ye. U ka mɔgɔw cɛma, cɛfari waa tan ni wolonwula ani kɛmɛ fila (17 200) tun ye kɛlɛdenw ye, u labɛnnin tun lo kɛlɛ kama.\n12Supimu ni Upimu tun ye Iri deenw ye. Ayeri deen tun ye Usimu ye.\n13Nɛfutali deenw ye Yaasiyɛli ye, ni Guni ni Yesɛri, ani Salumu. Bila mamadenwe tun lo.\n14Manase deenw ye Asiriyɛli ye, ani Galaadi facɛ Makiri, a tun ye minw sɔrɔ a ka gɛrɛfɛmuso fɛ ka bɔ Siri. 15Makiri ye muso dɔ minɛ ka n'a di Upimu ma, ani ka dɔ di Supimu ma. Makiri balimamuso tɔgɔ tun ko Maaka. A dencɛ filanan tɔgɔ ko Selofeyadi. Selofeyadi ye denmusow dama le wolo. 16Makiri ka muso Maaka ye deen dɔ wɛrɛ wolo. A y'o tɔgɔ la ko Pɛrɛsi, o kɔ, Sɛrɛsi. Sɛrɛsi deenw ye Ulamu ni Ɛrɛkɛmu ye. 17Ulamu deen ye Bedan ye. Manase deen Makiri dencɛ Galaadi deen le ye nunu ye. 18A balimamuso Molɛkɛti ye Iseyɔdi, ni Abiyezɛri ani Mala wolo. 19Semida deenw ye Ayan ye, ani Sɛkɛmu ni Liki, ani Aniyamu ye.\n20Efarayimu deen ye Sutela ye, ale ta ye Bɛrɛdi ye, ale ta ye Tagati ye, ale fana ta ye Eleyada ye, ale ta ye Tagati ye, 21ale ta ye Zabadi ye, ale fana ta ye Sutela ye. Ezɛri ni Eleyadi fana ye Efarayimu deenw ye. Gatika minw tun ye jamanadenw ye, olu y'a deen nunu faga, bari u tun wilila ka taga k'u be Gatikaw ka begɛnw bɔsi. 22U facɛ Efarayimu tora dusukasi la tile caaman kɔnɔ. O la, a balimaw nan'a jigi tugu. 23O kɔ, ale n'a ka muso jɛnna, muso nin ye kɔnɔ ta ka dencɛ wolo a ye. A y'o deen nin tɔgɔ la ko Beriya, o kɔrɔ ko sigɛn. Bari sigɛn tun b'a ka soo kɔnɔ. 24A denmuso tun ye Seera le ye. Ale lo ye Bɛtorɔn dugumata ni sanfɛta sigi, ani Uzɛnseera. 25Af ye deen wɛrɛ sɔrɔ kɔfɛ, o ye Ɛrɛfa ye. Ale deen ye Ɛrɛsɛfu ye, ale ta ye Tɛla ye, ale ta ye Tagan ye, 26ale ta ye Layedan ye, ale ta ye Amiwudi ye, ale ta ye Elisama ye, 27ale ta tun ye Nun ye, ale fana ta ye Zozuwe ye.\n28U ka sigiyɔrɔw tun ye Betɛli n'a lamini duguw ye. Naaran tun b'a kɔrɔn fɛ, Gezɛri n'a laminiduguw ka kɛ tileben fɛ, ni Sisɛmu n'a laminitaw fɔɔ ka taga se Aya n'a taw la. 29Bɛtiseyan n'a taw tun be Manase deenw bolo, ani Tanaki n'a taw, ni Megido n'a taw, ani Dɔri n'a taw. Isirayɛli dencɛ Yusufu kɔmɔgɔw tun siginin be o dugu nunu le kɔnɔ.\n30Asɛri deenw ye Yimuna, ni Yisiwa ni Yisiwi, ni Beriya ye, ani u balimamuso Sera. 31Beriya deenw ye Ebɛri ni Malikiyɛli ye. Ale tun ye Birizayiti facɛ ye. 32Ebɛri ye Yafilɛti wolo, ni Somɛri ni Otamu, ani u balimamuso Suwa. 33Yafilɛti deenw Pazaki, ni Bimali, ni Asiwati. 34A balimacɛ Sɛmɛri deenw ye Ɔrɔga ni Yuba ani Aramu ye. 35A balimacɛ Elɛmu fana deenw ye Sofa, ani Yimuna ni Selesi, ani Amali ye. 36Sofa deenw ye Suwa, ni Arinɛfɛri ni Suwali ani Beri ni Yimura, 37ni Bɛsɛri ani Ɔdi, ni Sama ni Silisa, ni Yitiran ani Beera ye. 38Yetɛri deenw ye Yefunɛ, ni Pisipa ani Ara ye. 39Ula deenw ye Ara, ni Aniyɛli ani Irisiya ye. 40Olu bɛɛ tun ye Asɛri kɔmɔgɔw ye, gwatigiw ni mɔgɔbabaw, ani cɛfariw, ni ɲamɔgɔbabaw tun lo. A kɔmɔgɔ minw tɔgɔ sɛbɛnna ka kɛ kɛlɛdenw ye, olu tun ye mɔgɔ waa mugan ni waa wɔɔrɔ (26 000) ye.


Mas fɔlɔ 11 AKKDC08 - Lonanmuso caaman koo tun diyara - Bible Search\nMas fɔlɔ 10 Mas fɔlɔ 12\nMas fɔlɔ 11\nSolomani be ban Ala ka fɔta la\n1- Lonanmuso caaman koo tun diyara masacɛ Solomani ye. Ezipiti masacɛ denmuso furunin kɔ, a ye mowabuw ta furu fana, ani amoniw ta, ni edɔmuw, ni itiw ta, ani Sidɔnkaw ta. 2- Masaba tun y'a fɔ Isirayɛlidenw ye k'u kana furu ni siya minw ye, janko olu kana u hakili yɛlɛma ka taga n'u ye u ka batofɛnw fɛ, Solomani tun nɔrɔla o siyaw le la, musow diya kosɔn. 3A tun ye masaw denmuso mɔgɔ kɛmɛ wolonwula furu. Gɛrɛfɛmuso kɛmɛ saba fana tun b'a fɛ. A ka muso nunu y'a kuun cɛn pewu.\n4Solomani kɔrɔla tuma min na, muso nunu y'a hakili yɛlɛma ka taga batofɛn wɛrɛw fɛ. A kɛra ten, a y'a jigi bɔ Masaba a ka Ala kan. A jigi ma to a kan i n'a fɔ a faa Dawuda tun y'a kɛ cogo min na. 5A y'a jigi la Sidɔnkaw ka joo *Asitarite kan, ani amoniw ka jojugu *Milikɔmu kan. 6A kɛra ten, Solomani ye kojugu kɛ Masaba ɲakɔrɔ. A m'a jigi l'a kan kosɔbɛ i n'a fɔ a faa Dawuda tun y'a kɛ cogo min na. 7Kulu min be Zeruzalɛmu gɛrɛfɛ, tileben fɛ, Solomani ye sɔnnikɛyɔrɔ dɔ lɔ o kan k'o kɛ mowabuw ka jojugu *Kemɔsi sɔnyɔrɔ ye, ani ka dɔ lɔ k'o kɛ amoniw ka jojugu Milikɔmu ta ye. 8A y'o ɲɔgɔn kɛ a ka muso nunu bɛɛ ye, minw tun ye lonanw ye, olu tun be to ka wusulan jɛni u kan, ani k'u ka joow sɔn.\n9O la, Masaba dimina Solomani kɔrɔ, bari a tun y'a kɔɔ sin Masaba, Isirayɛli ka Ala ma, min tun y'a yɛrɛ yira a la siɲɛ fila. 10A tun y'a fɔ a ye o tuma na ko a kana taga batofɛn wɛrɛw fɛ, nga Solomani ma Masaba ka kuma bato. 11Masaba y'a fɔ Solomani ye ko: «E ye baara nin kɛ ka ban, i ma ne ka bɛɛn kuma bato, ani ne ka sariyaw, ne ye minw sigi i ye. O la, ne bena masaya nin bɔsi i la k'a di i ka dakɔrɔsigiw dɔ ma. 12Nga ne tena o kɛ i ka tile la, i faa Dawuda kosɔn. Ne ben'a bɔsi i deen le bolo. 13Ne tena jamana nin bɛɛ bɔsi a la fana. Ne bena Isirayɛliden kelen kɔmɔgɔw ka yɔrɔ to a ye ne ka baarakɛla Dawuda kosɔn, ani Zeruzalɛmu kosɔn ne ye min woloma.»\nSolomani jugu fila ka koo\n14Masaba y'a kɛ jugu dɔ wilila Solomani kama. Ale tun ye Adadi ye, edɔmuw masacɛ ka somɔgɔ tun lo. 15Dawuda tun ye edɔmuw kɛlɛ tuma min na, kɛlɛden minw tun sara, a ka kɛlɛkuntigi Zowabu tagara olu suu don. A ye Edɔmu ka cɛdenw bɛɛ faga o tuma na. 16A tun tora yen n'a ka kɛlɛdenw bɛɛ ye kalo wɔɔrɔ, fɔɔ a sera ka cɛɛw bɛɛ faga ka ban. 17O tuma na, Adadi tun bɔra ka boli n'a faa ka baaraden dɔw ye, minw ye edɔmuw ye, ka taga Ezipiti jamana na. O y'a sɔrɔ a tun ye kanbelennin ye. 18U bɔra Madiyan jamana na ka taga se Paran, ka Paranka dɔw minɛ ka taga n'u ye Ezipiti jamana na, Ezipiti masacɛ fɛ. Masacɛ ye soo d'a ma, ka lɔ n'a ka dumuniko ye. A fana ye forow d'a ma. 19Adadi koo diyara masacɛ ye kosɔbɛ, fɔɔ a y'a yɛrɛ ka muso Tapenɛsi dɔgɔnin di Adadi ma a k'a furu. 20Tapenɛsi dɔgɔmuso ye dencɛ sɔrɔ a ye, o tɔgɔ ko Genubati. A balola Ezipiti masacɛ ka soo kɔnɔ. A kɛra ten, Genubati mɔna ni masacɛ deenw ye.\n21Ka Adadi to Ezipiti, a y'a mɛn ko Dawuda sara, ko a ka kɛlɛkuntigi Zowabu fana sara. A y'a fɔ Ezipiti masacɛ ye ko a ka sira di ale ma a be kɔsegi a ka jamana na. 22Masacɛ y'a ɲininga ko a fɔnna mun le la ale fɛ yan, n'ole y'a to a b'a fɛ ka kɔsegi a ka jamana na. A ko foyi, ko a k'ale to a be ta'a ka jamana na.\n23O kɔ, Ala y'a kɛ jugu dɔ wɛrɛ wilila Solomani kama. O tun ye Eliyada dencɛ ye, a tɔgɔ tun ko Erezɔn. Ale bolila ka bɔ a kuntigi Adadezɛri fɛ, n'o tun ye Soba masacɛ ye. 24A ye mɔgɔkolon dɔw lajɛn a yɛrɛ kɔrɔ, ale ka kɛ o jɛnkulu nin kuntigi ye. Dawuda tun be Adadezɛri ka kɛlɛdenw fagara tuma min na, a bolila ka taga sigi Damasi, ka kɛ Damasi kuntigi ye. 25Solomani ka tile bɛɛ la, ale kɛra Isirayɛlidenw jugu dɔ ye ka fara Adadi kan, min tun be to ka kojugu kɛ u la. Isirayɛlidenw koo tun man d'a ye fewu, k'a to masaya la Siri kunna.\nZerobowamu be muruti\n26Nebati dencɛ Zerobowamu ka bɔ Sereda, n'a tun ye Efarayimu kɔmɔgɔ ye, ale tun ye Solomani ka dakɔrɔsigiw dɔ ye. A bamuso tɔgɔ tun ko Seruya, firiyamuso tun lo. Ale lo tun wilila masacɛ kama.\n27A tun wilila masacɛ kama cogo min na, o filɛ: Solomani tun be yɔrɔ dɔ fara ni bɔgɔ ye k'a wili, ani k'a facɛ Dawuda ka ciin kogo bennin lɔ. 28Zerobowamu tun ye cɛɛ barikaman ni cɛfari ye. Solomani ye kanbelen nin ye baara la dɔrɔn, a y'a kɛ Yusufu ka somɔgɔw bɛɛ kuntigi ye fasobaara la. 29Loon dɔ la, Zerobowamu bɔra Zeruzalɛmu, a ye Siloka kira Aya kunbɛn sira kan. Forocakura tun b'a kaan na. U fila dama le tun be kongo nin kɔnɔ. 30Aya y'a ka forocakura nin minɛ k'a faran yɔrɔ tan ni fila. 31O kɔ, a y'a fɔ Zerobowamu ye ko: «E ka tan ta, bari Masaba, Isirayɛli ka Ala le y'a fɔ ten, ko a bena masaya bɔsi Solomani bolo ka Isirayɛlidenw tan kɔmɔgɔw ka kuntigiya di ele ma. 32Nga a ko ale ka baarakɛla Dawuda kama, deen kelen kɔmɔgɔw bena to Solomani fɛ, ani Zeruzalɛmu kosɔn, ale ye min woloma Isirayɛlidenw ka duguw bɛɛ cɛma. 33Ko ale bena o kɛ, bari u y'ale Masaba to yen ka taga Sidɔnkaw ka joo *Asitarite sɔn, ani mowabuw ka joo *Kemɔsi, ni amoniw ka joo *Milikɔmu, k'u ma sɔn ale ka fɔta ma ka baara tilennin kɛ ale ɲakɔrɔ, k'u ma sɔn k'ale ka sariya bato k'ale sago kɛ i n'a fɔ ale Solomani facɛ Dawuda. 34Ko ale tena mara nin si bɔsi a la, bari ale y'a kɛ masa ye a sii bɛɛ la, ale ka baarakɛla Dawuda kosɔn, ale tun ye min woloma, n'a fana sɔnna k'ale ka kuma, n'ale ka sariya bato. 35Nga ko ale bena masaya nin bɔsi a deen le bolo, ka Isirayɛliden tan kɔmɔgɔw di e ma. 36Ko ale bena deen kelen kɔmɔgɔw to Solomani dencɛ bolo, ale ka baarakɛla Dawuda kosɔn, janko ka masaya to a kɔmɔgɔ bolo tuma bɛɛ ale ɲakɔrɔ Zeruzalɛmu, ale ye min woloma k'a kɛ a ta ye. 37Ko ale bena ele Zerobowamu ta k'i kɛ masacɛ ye yɔrɔ bɛɛ la min bena diya i ye, ko i bena kɛ Isirayɛli ka masa ye. 38Ko n'i sɔnna k'ale sago kɛ, ka to ale ka sira kan, ka baaratilennin kɛ ale ɲakɔrɔ, k'ale ka sariyaw, n'ale ka kuma bato, i n'a fɔ ale ka baarakɛla Dawuda tun y'a kɛ cogo min na, ko ale bena to i fɛ, k'i kɔmɔgɔw ka masaya kɛ a be yiriwa kudayi, i n'a fɔ a y'a kɛ Dawuda ye cogo min na, ko ale bena Isirayɛli mara d'i ma. 39Ko ale bena Dawuda kɔmɔgɔw majigi ten, nga ko o tena kɛ tuma bɛɛ koo ye.»\n40Solomani tun b'a fɛ ka Zerobowamu faga. Nga, Zerobowamu wilila ka boli ka taga Ezipiti, masacɛ Sisaki fɛ ka to yen fɔɔ Solomani sara tuma min na.\n(Lok 2nan 9.29-31)\n41- Solomani ka kɛwali tɔw, a ka baara bɛɛ, n'a ka hakilitigiya, o be sɔrɔ Solomani ka loon o loon kibaru sɛbɛ kɔnɔ. 42Solomani ye masaya kɛ Isirayɛlidenw bɛɛ kunna Zeruzalɛmu saan bi naani kɔnɔ. 43O kɔ, a sara, u y'a suu don a faa Dawuda ka ciin kɔnɔ. A dencɛ Orobowamu sigir'a nɔɔ na masaya la.


Sar 24 AKKDC08 - Masaba y'a fɔ Musa ye ko: «A fɔ - Bible Search\nSar 23 Sar 25\n1Masaba y'a fɔ Musa ye ko: 2«A fɔ Isirayɛlidenw ye ko u ka na ni olivutulu ɲanaman ye i fɛ. O bena kɛ fitinɛ tulu ye, janko fitinɛ mananin ka to loon bɛɛ sufɛ. 3Arɔn k'o fitinɛ labɛn Ɲɔgɔnkunbɛn fanibugu cɛtigɛfani ɲafɛ, min be ne Ala ka layidu taamasiɲɛ kɛsu datugu. A mananin ka to ne Masaba ɲakɔrɔ k'a ta wulafɛ fɔɔ ka dugu gwɛ, a man kan ka faga fewu. O ye sariya ye min tena dabila abada aw kɔmɔgɔw bɛɛ fɛ. 4Fitinɛ bilayɔrɔ ka kɛ ni sanu yɛrɛ yɛrɛ ye, Arɔn ka fitinɛw bila yen u mananin ka to ne Masaba ɲakɔrɔ loon bɛɛ sufɛ.\nBuru min be bila Masaba ɲakɔrɔ\n5- «I ka mugu tɛntɛnnin ta ka burukun tan ni fila dilan n'a ye. O burukun kelen kelen bɛɛ ka dilan ni mugu kilo wɔɔrɔ wɔɔrɔ ye. 6I k'o burukun tan ni fila tilan fila ye k'o la tabali kan min dilanna ni sanu yɛrɛ yɛrɛ ye, k'u bila ne Masaba ɲakɔrɔ, layɔrɔ kelen kelen bɛɛ burukun wɔɔrɔ wɔɔrɔ. 7I ka wusulan yɛrɛ yɛrɛ kɛ o layɔrɔ kelen kelen bɛɛ kan. O bena jɛni pewu ne Masaba ye buru nɔɔ na. O ka kɛ hakilijigifɛn ye. 8Lafiɲɛlon o lafiɲɛlon, o buru ka bila ne Masaba ɲakɔrɔ. O ye koo ye, Isirayɛlidenw ka kan ka min kɛ kudayi. 9- Buru nin ka kɛ Arɔn n'a deenw ta ye. Olu k'u dumu yɔrɔ senuman dɔ la, bari o ye fɛɛn saniyanin ye kosɔbɛ ka bɔ sarakaw la minw be jɛni ne Masaba ye pewu. O bena kɛ u niyɔrɔ ye tuma bɛɛ.»\nMɔgɔfagalaw ni Ala tɔgɔ cɛnbagaw minɛcogo\n10Muso dɔ tun be yen, Isirayɛliden dɔ tun lo, a cɛɛ tun ye Ezipitika ye. Deen dɔ tun b'u fɛ. Deen nin bɔra ka taga Isirayɛlidenw fɛ. Kɛlɛ wilil'a ni Isirayɛliden dɔ cɛ jama ka sigiyɔrɔ la. 11Muso nin deen ye Ala tɔgɔjugu fɔ. O la, u tagara n'a ye Musa fɛ. Deen nin baa tɔgɔ ko Selomiti, Dan kɔmɔgɔ Dibiri denmuso tun lo. 12U ye deen nin datugu yɔrɔ dɔ la fɔɔ Masaba k'a sago yira o koo la k'a gwɛya u ye.\n13O kɔ, Masaba y'a fɔ Musa ye ko: 14«Taga n'o Ala tɔgɔ cɛnbaga nin ye jama ka sigiyɔrɔ kɔfɛ. A ye kuma fɔ mɔgɔ minw bɛɛ ɲana, olu k'u bolo la a kuun na, o kɔ, jama bɛɛ k'a bon ni kabakuruw ye k'a faga. 15A fɔ Isirayɛlidenw ye ko ni mɔgɔ o mɔgɔ y'a ka Ala tɔgɔjugu fɔ, o tigi ka hakɛ kunko bena to a yɛrɛ kunna. 16Ni mɔgɔ min ye ne Masaba tɔgɔjugu fɔ, o ka kan ka faga. Jama bɛɛ k'a bon ni kabakuruw ye. Mɔgɔ te bɔ mɔgɔ la, dugulen walima lonan, min siginin be aw cɛma, n'a ye ne tɔgɔjugu fɔ, a ka kan ka faga.\n17- «Mɔgɔ o mɔgɔ mana mɔgɔ nii bɔ, o tigi ka kan ka faga. 18Ni mɔgɔ dɔ ye mɔgɔ wɛrɛ ka begɛn faga, a ka kan k'a ɲɔgɔn di.\n19«Ni mɔgɔ o mɔgɔ y'a mɔgɔɲɔgɔn mandimi, a ye min kɛ, o ɲɔgɔn ka kan ka kɛ a la fana. 20- N'a y'a kolo kari, a kolo dɔ fana ka kari. Ɲaa juru be bɔ ni ɲaa ye. Ɲiin juru be bɔ ni ɲiin ye. N'a ye mɔgɔ mandimi cogo min na, o ɲɔgɔn ka kɛ a la fana. 21Mɔgɔ min ye begɛn faga, o tigi k'o ɲɔgɔn di. Nga n'a ye mɔgɔ faga, a fana ka kan ka faga.\n22- «Lonan ni dugulen bɛɛ ka sariya ye kelen ye aw fɛ. Ne le ye Masaba aw ka Ala ye.»\n23Musa y'o fɔ Isirayɛlidenw ye. U tagara ni Ala tɔgɔ cɛnbaga nin ye jama sigiyɔrɔ kɔfɛ k'a bon ni kabakuru ye. Masaba y'a fɔ Musa ye ko min ka kɛ, Isirayɛlidenw y'o kɛ.


Eza 36 AKKDC08 - Masacɛ Ezekiyasi ka masaya saan tan ni - Bible Search\nEza 35 Eza 37\nAsiri masacɛ be Zeruzalɛmu bagabaga\n(Mas 2nan 18.13,17-37)\n1Masacɛ Ezekiyasi ka masaya saan tan ni naaninan na, Asiri masacɛ Senakeribu tagara Zuda mara dugu barikamanw bɛɛ kɛlɛ k'u minɛ. 2A y'a ka kɛlɛmasa ci ni kɛlɛden caaman ye ka bɔ Lakisi ka taga masacɛ Ezekiyasi fɛ Zeruzalɛmu. Jisira min be taga don Sanfɛdalan kɔnɔ, kɛlɛmasa nin sera o yɔrɔ la, Fanikobaga ka foro sira daa la tuma min na, a lɔra. 3Masaso kuntigi Eliyakimu, Ilikiyawu dencɛ ni sɛbɛnnikɛla Sɛbuna, ni Azafu dencɛ Yowa, min tun bɛ sɛbɛko kunna, olu bɔra ka taga Asiri kɛlɛmasa kunbɛn.\n4Kɛlɛmasa y'a fɔ u ye ko: «Aw ka ta'a fɔ Ezekiyasi ye ko masacɛba, Asiri masacɛ y'a fɔ ko a jigi be mun le kan, 5n'a b'a fɔ ko kuma dama be se ka kɛlɛ ɲanabɔ ka fanga sɔrɔ ka kɛlɛ kɛ. Ko a jigi be jɔn le kan n'a be muruti ale ma? 6- Ko a y'a jigi la Ezipiti jamana min kan, o ye kala karinin lo ye. Mɔgɔ o mɔgɔ tintinn'a kan, a b'o tigi bolo sɔgɔ k'a mandimi! Mɔgɔ minw bɛɛ b'u jigi la Ezipiti masacɛ kan, a be ten olu fɛ. 7N'a sɔrɔ aw ben'a fɔ ne ye ko: ‹An jigi be Masaba an ka Ala lo kan.› Nga ale Ezekiyasi le m'a ka sɔnnikɛyɔrɔw n'a ka sarakabɔyɔrɔw bɔ yen, k'a fɔ Zeruzalɛmukaw ni Zuda mara mɔgɔ tɔw ye ko aw bena to ka batoli kɛ Zeruzalɛmu, sarakabɔyɔrɔ nin le kɔrɔ wa?\n8«Ayiwa, i ka sɔn k'a fɔ ko i bena kɛlɛ kɛ ni ne matigi Asiri masacɛ ye. Ne bena soo waa fila d'i ma, n'i be se ka mɔgɔw sɔrɔ ka yɛlɛ u kan! 9I ben'a kɛ cogo di ka se ka ne matigi ka kɛlɛkuntigi kelen yɛrɛ gwɛn, hali min ka dɔgɔ? I do b'i jigi la Ezipiti jamana kan, ko i bena kɛlɛkɛwotorow ni sotigiw sɔrɔ u fɛ. 10Ka fara o kan, ne ma na yan n yɛrɛ ma. Masaba le sɔnna ne ka wili aw ka jamana nin kama k'a halaki. Masaba yɛrɛ le y'a fɔ ne ye ko n ka n'a kama k'a halaki.»\n11Eliyakimu ni Sɛbuna ani Yowa y'a fɔ kɛlɛmasa ye ko: «I ka jɔɔnw be aramekan mɛn minkɛ, an b'i daali, ko i ka kuma an fɛ o la. Kana kuma an fɛ eburukan na jama nin ɲana min be kogo kan.»\n12Kɛlɛmasa nin y'u jaabi ko: «Ne kuntigi ye ne ci ka na kuma nunu fɔ aw n'aw kuntigi dama le ye wa? N ko mɔgɔ minw siginin be kogo kan, n'u bena u yɛrɛ boo dumu, k'u ka ɲɛgɛnni min i n'a fɔ aw, a ye ne ci olu fɛ fana.»\n13O kɔ, kɛlɛmasa lɔra k'a kaan kɔrɔta k'a fɔ eburukan na ko: «Aw ka masacɛba, Asiri masacɛ ka kuma lamɛn! 14A ko aw kana sɔn Ezekiyasi k'aw nigɛ, bari a te se k'aw kisi. 15Ko aw kana sɔn k'aw jigi la Masaba kan Ezekiyasi ka kuma seen fɛ, n'a b'a fɔra ko siga t'a la, Masaba bena aw kisi, ko dugu nin tena don Asiri masacɛ bolo. 16Aw kana mɛnni k'a fɛ. Asiri masacɛ ko aw ka bɛn n'ale ye, k'aw yɛrɛ d'a ma. K'o la, aw kelen kelen bɛɛ bena se k'a yɛrɛ ka *ɛrɛzɛn ni torosun deenw dumu, ani k'a ka kɔlɔn jii min, 17yanni ale ka na aw minɛ ka taga n'aw ye jamana dɔ la, min be i n'a fɔ aw ta, suman be sɔrɔ yen, ni duvɛnkɛnɛ, ani dumunifɛn, ani ɛrɛzɛnforow. 18Aw kana sɔn Ezekiyasi k'aw nigɛ ko Masaba bena aw kisi. Yala siya wɛrɛw ka batofɛnw sera k'u ka jamanaw bɔsi ale Asiri masacɛ bolo ka ye wa? 19Ko Amati ni Aripadi dugu ka batofɛnw be min? Sefariwayimu taw be min? K'u sera ka Samari kisi ka bɔ ale bolo wa? 20Ko jamana nunu ka batofɛnw bɛɛ cɛma, jumɛn le sera k'a ka jamana kisi ka bɔ ale bolo? Ni Masaba bena se ka Zeruzalɛmu kisi ka bɔ ale bolo?»\n21Jama jera, u ma foyi fɔ, bari masacɛ tun y'a fɔ k'u kan'a jaabi. 22Masaso kuntigi Eliyakimu, Ilikiyawu dencɛ, ni sɛbɛnnikɛla Sɛbuna, ani Azafu dencɛ Yowa, min tun be sɛbɛko kunna, olu y'u ka fani faran faran dusukasi bolo ka kɔsegi ka taga Ezekiyasi fɛ. U ye kɛlɛmasa ka kuma fɔ a ye.


Bibulu ka maanaw: Mɛlɛkɛ dɔ ye u bɔ kaso la - Jehova Seerew ka ɛntɛrɛnɛti yɔrɔ daganin\nMƐLƐKƐ filɛ yan, a be kasobon daa yɛlɛla. A be cɛɛ minw labɔra kaso la, olu ye Yezu ka cidenw ye. An k’a filɛ fɛɛn min kama u y’u don kaso la.\nHakili senu jigira Yezu ka kalandenw kan a ma mɛɛn, a filɛ min kɛra: Piyɛri ni Zan tun be tagara Alabatosoba kɔnɔ loon dɔ wulada fɛ. Alabatosoba donda la u ye cɛɛ dɔ sɔrɔ min tun ye muruku ye kabi a wolotuma. Loon o loon, mɔgɔw tun be to ka na o cɛɛ bila yen walisa a ka wari deli donbagaw fɛ. A ye Piyɛri ni Zan ye tuma min na, a ye delili kɛ u fɛ. Cidenw tun bena mun lo kɛ?\nPiyɛri ni Zan lɔra k’o cɛɛ filɛ. Piyɛri ko: “Wari te n fɛ, nka fɛɛn min be n fɛ, ne b’o le d’i ma: Nazarɛtika Yezu Krista tɔgɔ barika la, wili ka taama.” Piyɛri y’a minɛ a kinibolo ma, a panna ka cun ani k’a daminɛ ka tagama. O kabakoba ye jama kɔnɔnafili ani u ninsɔndiyara k’a ye ko cɛɛ be tagamana.\nO la, Piyɛri ko: ‘Ala min ye Yezu lakunu saya la, an ye kabako nin kɛ ale lo barika la.’ Ka Piyɛri ni Zan to kuma na, diinan kuntigi dɔw sera. U y’a ye ko Piyɛri ni Zan be jama kalanna Yezu lakununi koo la minkɛ, u dimina. U y’u minɛ ka taga u datugu kaso la.\nO dugusagwɛ, diinan kuntigiw ye ɲɔgɔnyeba dɔ kɛ. U nana ni Piyɛri ni Zan ye u cɛma ani cɛɛ min kɛnɛyara. Diinan kuntigiw y’u ɲininga ko: “Aw ye muruku nin kɛnɛya ni see jumɛn ye?”\nPiyɛri y’u jaabi k’o kɛra Ala le barika la, ale min ye Yezu lakunu saya la. Sarakalasebagaw m’a lɔn u bena min kɛ u la, sabu u tun tɛ se ka ban a la k’o kabakoba kɛra. O kama, u ye kangari la cidenw ye ko Yezu tɔgɔ kana mɛn u daa la tugun, ani u y’u bila ka taga.\nCidenw tora ka waajuli kɛ Yezu koo la ani ka banabagatɔw kɛnɛya. U tun be kabako minw kɛ, o kibaro tun be jɛnsɛn ka taga ɲɛ. O kama, jama tun be bɔ Zeruzalɛmu lamini duguw la ka na n’u ka banabagatɔw ye cidenw fɛ walisa u k’u kɛnɛya. Cidenw keleya donna diinan kuntigiw la, u y’u minɛ ka don kaso la. Nka, u ma mɛɛn kaso la.\nSufɛ, Ala ka mɛlɛkɛ nana kasobon daa yɛlɛ i ko i ɲɛɛ b’a la jaa kan. Mɛlɛkɛ ko: ‘A’ ye taga Alabatosoba kɔnɔ ani a’ ye to ka kuma jama fɛ.’ O dugusagwɛ sɔgɔma, diinan kuntigiw ye mɔgɔw bila ka taga cidenw bɔ kaso la ka na n’u ye, nka u ma cidenw sɔrɔ yen. Kɔfɛ, u y’u sɔrɔ Alabatosoba kɔnɔ u be mɔgɔw kalanna. U y’u minɛ ka taga n’u ye kititigɛyɔrɔ la.\nDiinan kuntigiw ko: ‘An tun ma kangari la aw ye ko aw kana mɔgɔw kalan tugun Yezu koo la wa? Nka, a’ ye Zeruzalɛmukaw tulo fa n’aw ka kalan ye.’ O la, cidenw y’u jaabi ko: “Anw tɛ se ka ban Ala sago la ka adamadenw ta kɛ.” O kama, u tora ka “kibaru diman” fɔ. Yala nin tɛ ɲɛyirali ɲuman ye an ka kan ka tugu min kɔ wa?\nKɛwaliw sapitiri 3-5.\nTuma min na Piyɛri ni Zan tun be tagara Alabatosoba kɔnɔ loon dɔ wulada fɛ, mun lo kɛra?\nPiyɛri ye mun lo fɔ murukucɛ dɔ ye, ani a ye mun lo di a ma min ka fisa ni wari ye?\nMun na diinan kuntigiw dimina, ani u ye mun lo kɛ Piyɛri ni Zan na?\nPiyɛri ye mun lo fɔ diinan kuntigiw ye, nka olu ye kangari juman la cidenw ye?\nMun na keleya donna diinan kuntigiw la, ani mun lo kɛra tuma min na u ye cidenw don kaso la siɲɛ filanan na?\nCidenw ye diinan kuntigiw jaabi cogo di tuma min na u tagara n’u ye kititigɛyɔrɔ la?\nKɛwaliw 3:1-10 kalan.\nHali ni see t’an ye bi ka kabakow kɛ, Piyɛri ka kuma minw be sɔrɔ Kɛwaliw 3:6 kɔnɔ, u b’an dɛmɛ cogo di ka Masaya kibaro jati fɛɛnba ye? (Zan 17:3; 2 Kor. 5:18-20; Fil. 3:8)\nKɛwaliw 4:1-31 kalan.\nNi mɔgɔw b’an kɛlɛ waajuli la, cogo juman na an be se k’an balima kerecɛn fɔlɔw ladegi? (Kɛw. 4:29, 31; Efɛz. 6:18-20; 1 Tes. 2:2)\nKɛwaliw 5:17-42 kalan.\nGalen ani bi, mɔgɔ minw tɛ Jehova Seerew ye, olu dɔw y’a yira cogo di k’u sabarinin lo an ka waajuli baara fan fɛ? (Kɛw. 5:34-39)


Kok 33 AKKDC08 - Isirayɛlidenw lɔra yɔrɔ minw na u - Bible Search\nKok 32 Kok 34\nJama ka taama\n1Isirayɛlidenw lɔra yɔrɔ minw na u bɔnin kɔ Ezipiti jamana na, jɛnkulu jɛnkulu ni Musa ni Arɔn b'u ɲa, olu filɛ nin ye. 2U tun sigira yɔrɔ minw na, Musa y'o yɔrɔw tɔgɔw sɛbɛn ka kɛɲɛ ni Masaba ka fɔta ye. U ka taama filɛ nin ye ka kɛɲɛ n'u lɔyɔrɔw ye.\n3Isirayɛlidenw wilila ka bɔ Aramusɛsi, saan kalo fɔlɔ tile tan ni duurunan loon. *Hɔrɔnya ɲanagwɛ dugusagwɛ, Isirayɛlidenw jaa gwɛlɛyanin bɔra Ezipitikaw bɛɛ ɲana ka taga. 4Masaba tun ye Ezipitikaw deen fɔlɔw faga, u tun b'a la ka olu suuw don. Bari Masaba tun y'a ka setigiya yira u ka joow kan.\n5Isirayɛlidenw wilila ka bɔ Aramusɛsi ka taga sigi Sukɔti, 6ka bɔ Sukɔti ka taga sigi Etamu, kongokolon daa la. 7U bɔra Etamu ka kɔsegi ka na Piyayirɔti, k'u ɲaa sin Baalisefɔn ma, ka sigi Migidɔli faan fɛ. 8U bɔra Piyayirɔti gɛrɛfɛ ka kɔgɔji cɛtigɛ ka taga kongokolon kɔnɔ. U ye tile saba taama kɛ Etamu kongokolon kɔnɔ ka sɔrɔ ka sigi Mara. 9O kɔ, u wilila ka bɔ Mara ka taga Elimu, jibɔyɔrɔ tan ni fila ani tamarosun bi wolonwula tun be yɔrɔ nin na, u sigira yen. 10U bɔra Elimu ka taga sigi Buruku kɔgɔji kɔrɔ, 11ka bɔ kɔgɔji nin daa la ka taga sigi Sin kongokolon kɔnɔ, 12ka bɔ Sin kongokolon kɔnɔ ka taga sigi Dofuka, 13ka bɔ Dofuka ka taga sigi Alusi, 14ka bɔ Alusi ka taga sigi Erefidimu. Jama tun ma jiminta sɔrɔ o yɔrɔ la. 15U wilila ka bɔ Erefidimu ka taga sigi kongokolon kɔnɔ Sinayi kulu gɛrɛfɛ.\n16U wilila ka bɔ Sinayi kongokolon kɔnɔ ka taga sigi Kiburɔtagawa, o kɔrɔ ko Wasabaliya kaburu. 17U bɔra Kiburɔtagawa ka taga sigi Aserɔti, 18ka bɔ Aserɔti ka taga sigi Iritima, 19ka bɔ Iritima ka taga sigi Irimɔnpɛrɛsi, 20ka bɔ Irimɔnpɛrɛsi ka taga sigi Libina, 21ka bɔ Libina ka taga sigi Irisa, 22ka bɔ Irisa ka taga sigi Keelata, 23ka bɔ Keelata ka taga sigi Sefɛri kulu kɔrɔ, 24ka bɔ Sefɛri kulu kɔrɔ ka taga sigi Arada, 25ka bɔ Arada ka taga sigi Makeelɔti, 26ka bɔ Makeelɔti ka taga sigi Tagati, 27ka bɔ Tagati ka taga sigi Tera, 28ka bɔ Tera ka taga sigi Mitika, 29ka bɔ Mitika ka taga sigi Asimona, 30ka bɔ Asimona ka taga sigi Moserɔti, 31ka bɔ Moserɔti ka taga sigi Bɛneyakan, 32ka bɔ Bɛneyakan ka taga sigi Ɔrigidigadi, 33ka bɔ Ɔrigidigadi ka taga sigi Yɔtibata, 34ka bɔ Yɔtibata ka taga sigi Abirona, 35ka bɔ Abirona ka taga sigi Ɛsiyɔngɛbɛri, 36ka bɔ Ɛsiyɔngɛbɛri ka taga sigi Kadɛsi, o ye Zin kongokolon kɔnɔna ye.\n37U wilila ka bɔ Kadɛsi ka taga sigi Ɔri kulu gɛrɛfɛ, Edɔmu mara daan na. 38- Masaba y'a fɔ sarakalasebaga Arɔn ye ko a ka yɛlɛ Ɔri kulu kan, a yɛlɛla yen ka kɛɲɛ ni Masaba ka fɔta ye, a sara o yɔrɔ la Isirayɛlidenw bɔnin kɔ Ezipiti jamana na saan bi naaninan kalo duurunan tile fɔlɔ loon na. 39Arɔn sii tun ye saan kɛmɛ ni mugan ani saba ye a satuma na Ɔri kulu kan.\n40- Aradi masacɛ min siginin tun be Kanaan jamana worodugu ɲafan fɛ, ni kanaancɛ lo, ale ye Isirayɛlidenw nako mɛn.\n41Isirayɛlidenw wilila ka bɔ Ɔri kulu gɛrɛfɛ ka taga sigi Salimona, 42ka bɔ Salimona ka taga sigi Punɔn, 43ka bɔ Punɔn ka taga sigi Obɔti, 44ka bɔ Obɔti ka taga sigi Iyabarimu, Mowabu mara daan na. 45U wilila ka bɔ Iyabarimu ka taga sigi Dibɔngadi, 46ka bɔ Dibɔngadi ka taga sigi Alimɔndibilatayimu, 47ka bɔ Alimɔndibilatayimu ka taga sigi Abarimu kuluw yɔrɔ la, Nebo faan fɛ. 48U wilila ka bɔ Abarimu kuluw yɔrɔ la ka taga sigi Mowabu kɛnɛba la, Zurudɛn baji daa la Zeriko faan fɛ. 49U sigira Mowabu kɛnɛba la, Zurudɛn baji daa la, k'a ta Bɛtiyesimɔti fɔɔ ka taga se Abɛlisitimu.\nKanaan jamana tilancogo\n50Ka Musa to Mowabu kɛnɛba la Zurudɛn baji daa la Zeriko faan fɛ, Masaba y'a fɔ a ye ko: 51«Kuma Isirayɛlidenw fɛ k'a fɔ u ye ko n'u ye Zurudɛn baji tigɛ ka don Kanaan jamana na tuma min na, 52ko u ka jamana mɔgɔ nunu bɛɛ gwɛn ka bɔ yen. Ko u k'u ka joo kabakurulamanw bɛɛ ci, k'u ka joow bɛɛ cɛn, minw dilanna ni nigɛ yelennin ye, n'u ka sɔnnikɛyɔrɔw bɛɛ. 53Ko u ka jamana nin minɛ ka sigi a kɔnɔ, bari ne y'a di u ma ka kɛ u ta ye. 54- Ko u ka kala la ka jamana nin tilan ka kɛɲɛ n'u ka fadenyabolow ye. Minw ka ca, u k'olu niyɔrɔ boɲa, min ka dɔgɔ, u k'olu ta dɔgɔya. Ni kalabon y'a yira ko yɔrɔ min ka kɛ fadenyabolo min ta ye, olu ta bena kɛ o yɔrɔ ye. Ko u ka jamana nin tilan ka kɛɲɛ n'u bɛmaw kɔmɔgɔw mɔgɔda ye. 55Nga ni u ma jamana nin kɔnɔ mɔgɔw gwɛn ka bɔ u ɲa, u bena minw to yen, olu bena kɛ i n'a fɔ ŋɔnimisɛnw ka don u ɲaden na, ka kɛ ŋɔni ye k'u gɛrɛnw sɔgɔ. Ko u bena sigi jamana min kɔnɔ, u bena u tɔɔrɔ yen. 56Ko ne tun b'a fɛ ka min kɛ olu la, ne bena o le kɛ aw la.»


Sam fɔlɔ 28 AKKDC08 - O waati la, filisiw y'u ka - Bible Search\nSam fɔlɔ 27 Sam fɔlɔ 29\nSam fɔlɔ 28\nSayuli be taga Ɛndɔri muso dɔ fɛ\n1O waati la, filisiw y'u ka kɛlɛdenw lajɛn janko u ka taga Isirayɛlidenw kɛlɛ. Akisi y'a fɔ Dawuda ye ko a n'a kɔmɔgɔw bena fara ale ka kɛlɛdenw kan. 2Dawuda y'a fɔ a ye ko: «I ka baaraden bena fɛɛn min kɛ, i bena o ye.» Akisi y'a fɔ Dawuda ye tugu ko: «I bena to ka ne kɔlɔsi kudayi.»\n3- O y'a sɔrɔ Samuyɛli tun sara ka ban. Isirayɛlidenw bɛɛ tun y'a suu don Arama a ka dugu kɔnɔ, ani k'a sanga kɛ. Sayuli tun y'a kɛ sukɔrɔwele ni lagwɛliko bɛɛ dabilara jamana kɔnɔ.\n4Filisiw ye ɲɔgɔn lajɛn ka na sigi Sunɛmu, Sayuli fana ye Isirayɛlidenw bɛɛ lajɛn ka na sigi Gilibowa. 5Sayuli ye filisiw ka kɛlɛdenw ye tuma min na, a siranna kosɔbɛ fɔɔ a tun be yɛrɛyɛrɛ. 6- A ye Masaba ɲininga. Masaba m'a jaabi, a ma kuma a fɛ siko la, a fana m'a jaabi *Urimu barika la, a ma kira si ci a ma. 7O la, Sayuli y'a fɔ a ka baarakɛlaw ye ko: «Muso minw be sukɔrɔw wele, aw k'olu dɔ yɔrɔ yaala ne ye, janko ne be taga a ɲininga.» U y'a fɔ a ye ko: «Dɔ be sɔrɔ Ɛndɔri.»\n8Sayuli y'a ka faniw yɛlɛma ka fani wɛrɛw don janko mɔgɔw kan'a lɔn ko ale lo, ka mɔgɔ fila minɛ ka taga n'u ye. U sera muso nin fɛ sufɛ. Sayuli y'a fɔ a ye ko a ka suu dɔ wele, ale bena min koo fɔ a ye. 9Nga muso nin y'a fɔ ko: «Sayuli y'a kɛ sukɔrɔw welebagaw ni lagwɛlikɛlaw y'u ka baara dabila jamana kɔnɔ, e yɛrɛ b'o lɔn. Mun na i be na ne nigɛ ka taga ne di u be ne faga?» 10Sayuli kalila ni Masaba tɔgɔ ye ko: «Masaba kosɔn, kojugu si tena i sɔrɔ koo nin kosɔn.» 11Muso y'a ɲininga ko: «I b'a fɛ n be jon le wele?» A ko Samuyɛli suja. 12Tuma min na muso nin ye Samuyɛli ye, a kulera kosɔbɛ, k'a fɔ Sayuli ye ko: «I ye Sayuli yɛrɛ ye! Mun na i ye ne namara?» 13Masacɛ y'a fɔ a ye ko: «I kana siran! I be mun le yera?» A ko: «N ɲaa be suja dɔ la n'a be bɔra dugukolo kɔnɔ.» 14Masacɛ ye muso nin ɲininga tugu ko: «A be cogo di?» A y'a jaabi ko cɛkɔrɔba dɔ le be bɔra, foroca b'a kaan na. O tuma na, Sayuli y'a lɔn ko Samuyɛli lo. A y'a ɲaa biri duguma k'a kunbiri gwan.\n15Samuyɛli y'a fɔ Sayuli ye ko: «Mun na i ye ne sigɛn ka ne wele ka na?» Sayuli y'a jaabi ko ale nii tɔɔrɔnin lo kosɔbɛ, ko filisiw b'a la k'ale kɛlɛ, ko Ala bɔra ale kɔ. Ko Ala t'a jaabi tugu, ko a ma kira dɔ ci ka kuma a fɛ, a fana ma kuma a fɛ siko la. K'o le y'a to ale y'a wele janko a ka dɔ fɔ a ye a ka kan ka fɛɛn min kɛ. 16Samuyɛli y'a fɔ ko: «Mun na i be ne wele ka ne ɲininga, n'i y'a lɔn ko Masaba bɔra ka ban i kɔ ka kɛ i jugu ye? 17- Masaba tun ye min fɔ ne barika la, a y'o le kɛ. A ye masaya bɔsi i la k'a d'i tɔɲɔgɔn dɔ ma, min ye Dawuda ye. 18- I tun ma mɛnni kɛ Masaba fɛ, ka amalɛkiw halaki i n'a fɔ Masaba tun dimina k'a ɲini i fɛ cogo min na, o la Masaba ye nin kɛ i la bii fana. 19Masaba bena Isirayɛlidenw ni ele don filisiw bolo. Sini, ele n'i dencɛw, anw bena kɛ ɲɔgɔn fɛ. Masaba bena Isirayɛlidenw ka kɛlɛdenw don filisiw bolo.»\n20O yɔrɔnin kelen, Sayuli bɔra ka ben purun! Samuyɛli ka kuma nunu tun ye siranya bila a la kosɔbɛ. K'a fara o kan, a barika tun dɛsɛra, bari a tun ma dumuni kɛ tile kuturu ni suu kɔnɔ. 21Muso nin nan'a gɛrɛfɛ, k'a ye ko a hakili bɛɛ ɲagaminin lo. A y'a fɔ a ye ko: «A filɛ sa, i ka baaraden ye mɛnni kɛ i fɛ ka sɔn i ta ma, k'a yɛrɛ bila koo la. 22Sisan ele ka sabali ka mɛnni kɛ ne fɛ fana, a to ne be dumuni dɔ d'i ma i b'o dumu ka se ka fanga sɔrɔ ka sɔrɔ k'i ka sira ta.» 23Nga a banna ko ale tena dumuni kɛ. A ka baaradenw ni muso nin y'a daali kosɔbɛ, a ye mɛnni kɛ u fɛ, ka sɔrɔ ka wili duguma ka sigi sigilan kan. 24O y'a sɔrɔ misiden tulɔnin dɔ tun be muso nin fɛ. A teliyara ka taga o minɛ k'a faga, ka mugu dɔ bɔ k'o nɔɔni ka buru kɛ n'o ye, a ma fununan kɛ a la. 25O kɔ, a nana o bila Sayuli n'a ka mɔgɔw ɲakɔrɔ. U ye dumuni kɛ, ka sɔrɔ ka wili ka taga o suu kelen nin na.


Bɔk 11 AKKDC08 - Masaba y'a fɔ Musa ye ko: «Ne bena - Bible Search\nBɔk 10 Bɔk 12\nDeen fɔlɔw ka saya be fɔ\n1Masaba y'a fɔ Musa ye ko: «Ne bena tɔɔrɔ dɔ wɛrɛ lase Ezipiti masacɛ ni Ezipitikaw ma tugu. O seen fɛ, a ben'a to aw be taga. O tuma na, a bena aw gwɛn ka bɔ yan yɛrɛ. 2I k'a fɔ jama ye ko cɛɛ fara musow kan, k'o ka warigwɛminanw ni sanulamanw daali u sigiɲɔgɔnw fɛ.» 3Masaba tun y'a kɛ Isirayɛli jama koo diyara Ezipitikaw ye. Ezipiti masacɛ ka baarakɛlaw ni Ezipitikaw bɛɛ tun be Musa jati mɔgɔbaba ye fana.\n4Musa y'a fɔ Ezipiti masacɛ ye ko: «Masaba ko dugutilama, ale bena Ezipiti jamana yaala. 5Ezipitikaw ka deen fɔlɔw bɛɛ bena sa, k'a ta Ezipiti masacɛ deen fɔlɔ ma ka ta'a bila jɔnmuso deen fɔlɔ ma, min be sinni kɛra. Begɛnw deen fɔlɔw fana bena sa. 6Kulekanba bena bɔ Ezipiti jamana faan bɛɛ la, min ɲɔgɔn ma deli ka kɛ, n'a ɲɔgɔn tena kɛ tugu fana. 7Nga wulu tena sɔngɔ mɔgɔ si kan, walima begɛn, Isirayɛlidenw ka yɔrɔ la janko aw k'a lɔn ko Masaba be faranfasi kɛ Ezipitikaw ni Isirayɛlidenw cɛ. 8I ka mɔgɔ nunu bɛɛ bena na ne fɛ k'u kunbiri gwan ne kɔrɔ k'a fɔ ko an ka bɔ jamana nin kɔnɔ, ne, ni n ka kɔmɔgɔw bɛɛ. O kɔ, ne bena bɔ.» O fɔnin kɔ, Musa dimininba bɔra Ezipiti masacɛ ka yɔrɔ la.\n9Masaba y'a fɔ Musa ye ko: «Ezipiti masacɛ tena sɔn ka mɛnni kɛ i fɛ, janko ne ka kabakow ka caya Ezipiti jamana kɔnɔ.» 10Musa ni Arɔn y'o kabako nunu bɛɛ kɛ Ezipiti masacɛ ɲana, nga Masaba ye Ezipiti masacɛ dusu gwɛlɛya, a ma sɔn k'a to Isirayɛlidenw ka bɔ a ka jamana na.


Kod 14 AKKDC08 - O waati la, Sineyari jamana masacɛ - Bible Search\nKod 13 Kod 15\nAbramu be se masacɛw kɔrɔ\n1O waati la, Sineyari jamana masacɛ Amurafɛli ni Elazari masacɛ Ariyɔki, ani Elamu masacɛ Kedɔrilawomɛri, ni Goyimu masacɛ Tideyali 2wilila ka kɛlɛ kɛ ni Sodɔmu masacɛ Bɛra ye, ani Gɔmɔri masacɛ Birisa, ni Adima masacɛ Sineyabu, ani Seboyimu masacɛ Sɛmebɛri, ni Bɛla masacɛ ye. Sowari le be wele ko Bɛla.\n3O masacɛ duuru nunu bɛɛ ye ɲɔgɔn lajɛn Sidimu kɔkɛnɛ la, min ye *Kɔgɔji Fariman ye. 4U tun be masacɛ Kedɔrilawomɛri ka fanga kɔrɔ saan tan ni fila kɔnɔ, nga a saan tan ni sabanan na, u murutira.\n5A saan tan ni naaninan na, masacɛ Kedɔrilawomɛri ni masacɛ minw jɛnna n'a ye, u tun sera erefaw kɔrɔ Asitarɔtikaranayimu mara la, ka se zuziw kɔrɔ Amu mara la, ani ka se emuw kɔrɔ Kiriyatayimu mara la fana, 6ka se oriw kɔrɔ *Seyiri kuluyɔrɔ la fɔɔ ka taga se Ɛliparan, kongokolon gɛrɛfɛ. 7O kɔ, u kɔsegira ka na Ɛnmisipati, min ye Kadɛsi ye, ka amalɛkiw kɛlɛ ka se u kɔrɔ u ka mara faan bɛɛ la, ani amoriw minw tun siginin be Asasɔntamari. 8O waati la, Sodɔmu masacɛ ni Gɔmɔri ta, ani Adima ta ni Seboyimu ta, ani Bɛla min ye Sowari ye, o ta wilila ka taga u yɛrɛ labɛn Sidimu kɔkɛnɛ na 9Elamu masacɛ Kedɔrilawomɛri kama, ni Goyimu masacɛ Tideyali ani Sineyari masacɛ Amurafɛli ni Elazari masacɛ Ariyɔki kama. O masacɛ naani nunu ni masacɛ duuru nunu ye ɲɔgɔn kɛlɛ.\n10O y'a sɔrɔ u tun ye bɔgɔmana bɔ Sidimu kɔkɛnɛ na, o dingɛw tun ka ca yen. Sodɔmu masacɛ ni Gɔmɔri masacɛ bolila ka taga ben o kɔnɔ, tɔw bolila ka taga kuluw yɔrɔ la. 11Minw ye see sɔrɔ, olu ye Sodɔmukaw ni Gɔmɔrikaw ka nafolo bɛɛ cɛ, ani u ka balo bɛɛ, ka taga n'u ye. 12Abramu dɔgɔcɛ dencɛ Lɔti siginin tun be Sodɔmu dugu kɔnɔ minkɛ, u ye ale n'a bololafɛnw fana cɛ ka taga n'u ye.\n13Bolibagaw dɔ nana o fɔ eburucɛ Abramu ye. O y'a sɔrɔ Abramu tun siginin be amoricɛ Manbure ka joyiriw gɛrɛfɛ. Manbure ni Ɛsikɔli ni Anɛri tun ye balimaw ye, u bɛɛ tun ye Abramu jɛnɲɔgɔnw ye. 14Abramu y'a mɛn ko u y'a dencɛ minɛ ka taga n'a ye dɔrɔn, a ka jɔɔn kɛmɛ saba ni tan ni seegi minw be se kɛlɛ la, n'u wolol'a ka soo, a y'u labɛn, u tugura masacɛ nunu kɔ fɔɔ ka taga se Dan. 15A y'a ka mɔgɔw tilantilan, ka masacɛ nunu kɛlɛ sufɛ k'u gwɛn ka tugu u kɔ fɔɔ ka taga se Oba, Damasi kɔgɔdugu ɲafan fɛ. 16U tun ye nafolo min bɛɛ cɛ, a y'o sɔrɔ ka kɔsegi n'a ye, ani a dencɛ Lɔti, ni a bololafɛnw, ni musow ani jama tɔw.\nMɛlikisedɛki ka koo\n17Abramu sera Kedɔrilawomɛri n'a tɔɲɔgɔn nunu kɔrɔ tuma min na n'a be kɔsegira ka na, Sodɔmu masacɛ bɔra k'a kunbɛn Sabe kɔkɛnɛ na, u be min wele fana ko Masacɛ ka kɔkɛnɛ.\n18- Salɛmu masacɛ Mɛlikisedɛki bɔra ni dumunifɛn ni duvɛn ye. Fɛɛn bɛɛ kuntigi Ala ka sarakalasebaga tun lo. 19A ye duba kɛ Abramu ye ko:\n«Sankolo ni dugukolo danbaga,\nFɛɛn bɛɛ kuntigi Ala ka hɛrɛ kɛ Abramu ye!\n20Fɛɛn bɛɛ kuntigi Ala ka tanu,\nale min y'i juguw don i bolo.»\nAbramu tun ye fɛɛn minw bɛɛ sɔrɔ kɛlɛ yɔrɔ la, a y'o bɛɛ jaka d'a ma.\n21Sodɔmu masacɛ y'a fɔ Abramu ye ko: «Jama dama di ne ma, i ka to ni nafolo ye.» 22Abramu ye Sodɔmu masacɛ jaabi ko: «Ne kalila sankolo ni dugukolo danbaga, Masaba, Fɛɛn bɛɛ kuntigi Ala tɔgɔ la, 23ko ne tena i ka fɛɛn si minɛ, hali jese deen kelen, walima sanbara juru, janko i kan'a fɔ ko i ye ne, Abramu kɛ nafolotigi ye. 24Ne tena foyi minɛ fɔɔ ne ka mɔgɔw ye min dumu, ani mɔgɔ minw tagara ni ne ye, olu niyɔrɔ. Olu ye Anɛri ni Ɛsikɔli ni Manbure ye. A to olu k'u niyɔrɔ bɔ.»


Dan 12 AKKDC08 - Mɛlɛkɛ y'a fɔ ne ye tugu ko: «O waati - Bible Search\nDan 11 Oze int\nGwɛlɛya ni suuw kununko\n1- Mɛlɛkɛ y'a fɔ ne ye tugu ko: «O waati la, mɛlɛkɛw kuntigiba Misɛli bena bɔ. Ale min ye i ka siya marabaga ye. O bena kɛ waatigwɛlɛn ye dɛ! Kabini siyako daminɛ, fɔɔ ka n'a bila a bɔwaati la, o bɔɲɔgɔnko ma ke ka ye. Nga o waati la sa, i ka siya fɛɛn o fɛɛn tɔgɔ mana ye Ala ka sɛbɛ kɔnɔ, olu bɛɛ bena kisi. 2- O tuma na, mɔgɔ caaman minw be sinɔgɔra bɔgɔ jukɔrɔ, olu bena kunun. U dɔw niyɔrɔ bena kɛ nii banbali ye, dɔw ta bena kɛ maloyaba ye min te ban. 3Minw ye lɔnnikɛlaw ye, ani minw be mɔgɔw kalan tilenninya la, olu ka koo bena ɲa kosɔbɛ, u bena manamana tuma bɛɛ i n'a fɔ lolow. 4- Ele Daniyɛli kɔni ka kuma nin kɛ gundo ye. I kana sɛbɛ nin kɔnɔnakuma fɔ mɔgɔ si ye fɔɔ laban waati ka se. Mɔgɔ caaman ben'a kalan ka hakili sɔrɔ.»\n5Ne Daniyɛli kɔni tun b'o koow filɛli la, ne ye mɔgɔ fila wɛrɛ ye. Kelen tun be baa faan dɔ la, kelen be faan dɔ nin na. 6Cɛɛ min lɔnin tun be baji sanfɛ, ni faniɲuman b'a kaan na, mɔgɔ fila nunu kelen y'ale ɲininga ko: «Kabako nunu bena kɛ ka ban tuma jumɛn?» 7- Faniɲumantigi min tun lɔnin be baji sanfɛ, ne y'ale kaan mɛn. A y'a kinibolo, n'a numanbolo kɔrɔta sanfɛ ka kali ko: «Ala kama! Ale min be yen tuma bɛɛ, koo minw be kɛra, o bena kɛ fɔɔ saan saba ni tilan. Ni Ala ka jama barika dɛsɛra pepewu tuma min na, koo nunu bɛɛ bena kɛ ka ban o tuma na le.»f\n8Ne Daniyɛli kɔni tun be kuma nunu mɛnna. Nga ne tun ma u faamu. O la, ne ye ɲiningali kɛ ko: «N matigi, o koo nunu bɛɛ bena laban cogo di?» 9A ye ne jaabi ko: «Daniyɛli, taga, o kuma nunu ka kan ka to dogo la, u man kan ka mɛn, fɔɔ laban waati ka se. 10- Mɔgɔ caaman bena saniya, u be kɛ jalakibaliw ye, u ka koo be yɛlɛma. Mɔgɔjuguw bena taga n'u ka juguya ye ɲa, u si tena foyi faamu. Nga hakilitigiw kɔni bena faamuli kɛ. 11- Saraka min be bɔ Ala ye loon o loon, k'a ta ale dabilawaati ma, ani fɛnjugu cɛnnikɛla bilawaati la, tile waa kelen ni kɛmɛ fila ni bi kɔnɔntɔn (1 290) le bena tɛmɛ. 12Mɔgɔ min bena muɲu fɔɔ ka se tile waa kelen ni kɛmɛ saba ni bi saba ni duuru (1 335) ma, o tigi bena dagamu. 13Ele kɔni, banba fɔɔ a daan na. I bena lafiɲɛ, o kɔ, i bena wili labanlon na k'i ka sara sɔrɔ.»


Zak 1 AKKDC08 - Dariyusi ka masaya saan filanan kalo - Bible Search\nZak int Zak 2\nAla ka jama sɔɔn yɛlɛmako\n1- Dariyusi ka masaya saan filanan kalo seeginan, Masaba kumana Ido deen Berekiya dencɛ kira Zakari fɛ ko:\n2«Masaba dimina kosɔbɛ aw faaw kɔrɔ.\n3A fɔ jama ye ko:\nMasaba, Setigi ko:\n‹Aw k'aw sɔɔn yɛlɛma ka sɔn ne ma.\nNe, Masaba, Setigi le ko ten.\nO la, ne bena sɔn aw ma.›\nMasaba, Setigi le ko ten.\n4«Aw kana aw faaw ladege dɛ, fɔlɔfɔlɔ kiraw tun ye minw ladi ko: Masaba, Setigi ko: ‹Aw ye sirajugu taama to, k'aw ka kɛwalijuguw dabila. Nga u ma sɔn k'u tulo malɔ o la, u ma ne jati yɛrɛ.› Ne, Masaba le ko ten. 5Ayiwa, aw faaw do, u be min? Kiraw do, u be nii na halibi wa? 6Ne tun ye n ka kuma fɔ ne ka baarakɛlaw ye, kiraw ye, ka n ka koo latigɛninw don u bolo, o ma aw faaw sɔrɔ wa? U nana u sɔɔn yɛlɛma, u y'a fɔ ko: ‹Masaba, Setigi tun y'a latigɛ ko a bena an sara ka kɛɲɛ n'an taamacogo, n'an ka kɛwaliw ye. A do y'a kɛ ten!› »\n7Dariyusi ka masaya saan filanan kalo tan ni kelen tile mugan ni naaninan loon, n'o ye *Seba kalo ye, Masaba kumana ne, kira Zakari, Ido deen Berekiya dencɛ fɛ.\n8- Ne ye koo dɔ ye o loon sufɛ. Cɛɛ dɔ tun be soo wuleman kan. A lɔnin tun be yirininw cɛma, minw be wele ko miriti, kɔkɛnɛ dɔ la. Soo wɛrɛw tun b'a kɔfɛ: dɔw ye wulemanw ye, dɔw ma wulen kosɔbɛ, dɔw ye gwɛmanw ye. 9Ne y'a ɲininga ko: «Ne matigi, soo nunu kɔrɔ ye mun ye?» O la, mɛlɛkɛ min tun be kumana ni ne ye, ale ye ne jaabi ko: «Ne bena o kɔrɔ yira i la.»\n10Cɛɛ min tun lɔnin be miritiyiriw cɛma, ale ye kuma ta k'a fɔ ko: «Masaba ye minw ci ka taga dugukolo yaala, olu lo.» 11O tuma na, olu kumana Masaba ka mɛlɛkɛ fɛ, min tun lɔnin be yiri nunu cɛma, u ko: «An ye dugukolo bɛɛ yaala, lafiya be dugukolo kan, kɛlɛ te yen.»\n12O tuma na, Masaba ka mɛlɛkɛ y'a fɔ ko: «Masaba, Setigi, e bena ban ka makari Zeruzalɛmu dugu, ni Zuda mara dugu tɔw la fɔɔ tuma jumɛn, e dimina minw kɔrɔ fɔɔ saan bi wolonwula?» 13Mɛlɛkɛ min tun be kumana ni ne ye, Masaba y'o jaabi ni jagwɛlɛyakuma ye, ni dususaalokuma ye.\nAla ka makari\n14Mɛlɛkɛ min tun be kumana ni ne ye, ale y'a fɔ n ye ko:\n«Wango la ko: Masaba, Setigi kumana ko:\n‹Zeruzalɛmu ni *Siyɔn kulu koo be ne dusu la kosɔbɛ.\n15Nga, siya minw siginin be lafiya la,\nne diminin be olu kɔrɔ kosɔbɛ.\nNe tun dimina Isirayɛlidenw kɔrɔ dɔɔni,\nk'a sɔrɔ olu ye Isirayɛlidenw ka tɔɔrɔ juguya kosɔbɛ.›\n16O le kama, Masaba ko:\n‹Ne bena segi Zeruzalɛmu ka n ka ɲumanya yira.\nNe ka soo bena lɔ yen tugu.\nSumanikɛjuru bena la Zeruzalɛmu kɔnɔ.›\nNe Masaba, Setigi le ko ten.\n17Wango la tugu ko:\nMasaba, Setigi kumana ko:\n‹Ne ka duguw bena hɛrɛ sɔrɔ tugu.\nNe Masaba bena Siyɔnkaw dusu saalo tugu,\nne bena Zeruzalɛmu kɛ n ta ye.› »


Kɛw 3 AKKDC08 - Loon dɔ, Piyɛri ni Zan tun be tagara - Bible Search\nKɛw 2 Kɛw 4\nMuruku dɔ kɛnɛyako\n1Loon dɔ, Piyɛri ni Zan tun be tagara Alabatosoba kɔnɔ wulafɛ batoli la. 2Cɛɛ dɔ tun be yen, muruku tun lo kabini a wolotuma. Mɔgɔw tun b'a ta ka taga bila loon o loon Alabatosoba daa dɔ la, u be min wele ko Daa cɛɲuman, janko a ka daalili kɛ donbagaw fɛ. 3A ye Piyɛri ni Zan ye tuma min na, u tun be ɲini ka don Alabatosoba kɔnɔ. A ye daalili kɛ u fɛ. 4Piyɛri ni Zan ye cɛɛ filɛ, k'a fɔ a ye ko: «An filɛ ka ɲa.»\n5Cɛɛ y'a ɲaa basanin to u kan, a ka miiri la ko a bena fɛɛn dɔ sɔrɔ u fɛ. 6O la Piyɛri y'a fɔ a ye tugu ko: «Sanu te n fɛ, wari te n fɛ, nga fɛɛn min be n fɛ, ne b'o le d'i ma: Nazarɛtika Yezu Krista tɔgɔ barika la, wili ka taama.»\n7Piyɛri y'a minɛ a kinibolo ma k'a wili. O yɔrɔnin kelen, cɛɛ seenw kɛnɛyara, a senfasaw ye barika sɔrɔ. 8A panna ka cun! A taamana ka don n'u ye Alabatosoba kɔnɔ. A tora ka taama ka panpan, ka barika la Ala ye. 9Mɔgɔ bɛɛ y'a taamatɔ ye ka to ka Ala tanu. 10U y'a lɔn ko ale lo tun be sigi Alabatosoba Daa cɛɲuman kɔrɔ ka daalili kɛ. O ye mɔgɔw kabakoya ka dama tɛmɛ fɔɔ k'u hakili ɲagami.\nPiyɛri be jama waaju\n11Cɛɛ ma sɔn ka bɔ Piyɛri ni Zan kɔ, mɔgɔw hakili ɲagaminin girinna k'u lamini yɔrɔ dɔ la, u be min wele ko Solomani ka bulonda. 12Piyɛri y'o ye minkɛ, a y'a kaan to ko: «Isirayɛlidenw, koo min kɛra ten, mun na o b'aw kamanagwan k'aw ɲaa coron anw na ka kɛ i n'a fɔ anw ka sebagaya le ye cɛɛ kɛnɛya, walima an ka Ala ɲasiranya kosɔn le? 13- Nga Ibrayima, ni Isiyaka, ani Yakuba ka Ala, ani an bɛmaw ka Ala le ye nɔɔrɔ la a ka baarakɛla Yezu kan, aw banna ale min na k'a don mɔgɔjuguw bolo. Pilati tun b'a fɛ k'a bila, aw ko fewu. 14- Aw banna Mɔgɔsɔbɛ ni Mɔgɔɲuman na, min y'a yɛrɛ di Ala ma a sago kosɔn. Aw banna ale la ko fɔɔ Pilati ka mɔgɔfagala dɔ le labila. 15Aw y'a to u ye nii dibaga faga, nga Ala y'a kunun. Anw y'a ye. 16An lara Yezu tɔgɔ la minkɛ, o le y'a to a ye cɛɛ nin kɛnɛya, aw ɲaa be min na, aw b'a lɔn fana ka kɔrɔ. Tiɲɛ na, anw lara Yezu la minkɛ, o le y'a kɛnɛya aw ɲakɔrɔ ten.\n17«Sisan n balimaw, ne y'a lɔn ko aw, n'aw ka ɲamɔgɔw ye koo nin kɛ, sabu aw tun m'a lɔn. 18N'o tɛ, Ala tun y'a fɔ a ka kiraw barika la kabini fɔlɔ, ko a bena mɔgɔ min woloma k'a bila ka na, k'o bena tɔɔrɔ. A do kɛra ten. 19O tuma na, aw ye nimisa ka faran aw ka hakɛw la ka segi Ala ma, janko a k'aw ka hakɛw yafa. 20Aw k'a kɛ ten, o la, yɛlɛmani bena don, lafiya bena sɔrɔ. O seen fɛ Matigi bena segi k'a ka Mɔgɔ wolomanin Yezu ci aw ma tugu, i n'a fɔ a y'a latigɛ cogo min na. 21Nga sanni o waati ka se, a siginin bena to Ala kɔrɔ fɔlɔ yanni yɛlɛmani ka don diɲɛ koow bɛɛ la, ka kɛɲɛ ni Ala ka kiraw ka kuma ye, min fɔra kabini tumajan. 22- Musa tun kɔnna k'a fɔ ko: ‹Matigi i ka Ala bena ne bɔɲɔgɔn kira dɔ wili aw balimaw cɛma. A mana kuma o kuma fɔ aw ye, aw ka kan ka mɛnni kɛ a fɛ. 23- Ni mɔgɔ min banna ka mɛnni kɛ o kira nin fɛ, o tigi bena halaki.› 24Kira minw tɛmɛna ka kɔrɔ, k'a ta Samuyɛli ma, ani minw tugur'a kɔ, olu bɛɛ fana y'an ka bii tile koo fɔ ka tɛmɛ. 25- Aw ye kiraw ka deenw ye. Ala tun ye bɛɛn min kɛ n'aw faaw ye Ibrayima barika la, aw y'o deenw ye. A tun ko: ‹Gwasow bɛɛ bena duba sɔrɔ i kɔmɔgɔ barika la.› 26Ala y'a ka baarakɛla ci aw le ma fɔlɔ, janko a ka hɛrɛ kɛ aw kelen kelen bɛɛ ye k'aw faran ka bɔ aw ka kɛwalijuguw la.»


Dan 11 AKKDC08 - Ne y'ale dɛmɛ kosɔbɛ mɛdicɛ Dariyusi - Bible Search\nDan 10 Dan 12\n1Ne y'ale dɛmɛ kosɔbɛ mɛdicɛ Dariyusi ka masaya saan fɔlɔ la. 2Sisan, ne bena tiɲɛ min fɔ i ye, o filɛ:\nKɔgɔdugu ɲafan ni worodugu ɲafan masaw ka kɛlɛ\n«Ayiwa, masacɛ saba dɔ wɛrɛw bena sigi Pɛrɛsi kunna. Naaninan bena nafoloba sɔrɔ ka tɛmɛ tɔw kan. N'a ka nafolo nana barika don a la tuma min na, a bena koo bɛɛ kɛ ka kɛlɛ wili Gɛrɛsi masacɛ kama. 3Kɛlɛmasa dɔ bena kɛ jamanaba dɔ ka masa ye. Koo min man'a diya, a bena o le kɛ. 4N'a ye barika sɔrɔ tuma min na, a ka mara bena cɛn. A bena tilan diɲɛ faan naani cɛ. Kɔmɔgɔ tena sɔrɔ a fɛ min b'a nɔɔ ta. Fanga min tun b'a fɛ, a kɔmɔgɔ nunu ta tena o bɔ, bari, a ka mara bena tilan mɔgɔ wɛrɛw cɛ.\n5«Worodugu ɲafan masacɛ bena fanga sɔrɔ. Nga a ka ɲamɔgɔw dɔ bena barika sɔrɔ ka tɛmɛ ale kan. Barika bena kɛ a ka fanga la kosɔbɛ. 6Saan damani kɔ, u bena bɛn. Worodugu ɲafan masacɛ denmuso bena taga furu kɔgɔdugu ɲafan masacɛ fɛ, waasa u ka bɛn. Nga muso nin ka koo tena taga ɲa. A cɛɛ n'u deen tena to sii la. U ben'a yɛrɛ faga, n'a ka mɔgɔw, n'a facɛ, n'a cɛɛ.\n7«A kɔmɔgɔ dɔ bena wili a kɔ k'a nɔɔ ta. Ale bena taga kɔgɔdugu ɲafan masacɛ ka kɛlɛbolo kama ka don u ka dugu fariman kɔnɔ. A bena u kɛlɛ ka se u kɔrɔ. 8A bena u ka batofɛn nigɛlamanw ta, n'u ka minansɔbɛw, warigwɛlaman ni sanulamanw, ka taga n'u ye Ezipiti jamana na. Ale ni kɔgɔdugu ɲafan fɛ masacɛ tena se ɲɔgɔn ma tugu saan damani kɔnɔ. 9O tɛmɛnin kɔ, kɔgɔdugu ɲafan masacɛ bena taga worodugu ɲafan masacɛ kɛlɛ. O kɔ, a bena segi a ka jamana na. 10A deenw bena kɛlɛ labɛn. U bena jamaba lajɛn. U kelen bena taga u juguw kama n'a ka kɛlɛdenw ye. U bena taga don jamana nin kɔnɔ i n'a fɔ baa min fara ka yɛrɛkɛ. U kɔsegitɔ bena u juguw ka dugu fariman dɔ kɛlɛ.\n11«Worodugu ɲafan fɛ masacɛ dimininba bena bɔ ka kɛlɛ kɛ ni kɔgɔdugu ɲafan fɛ masacɛ ye, ale bena jamaba lajɛn a kama, nga a bena se jamaba nin kɔrɔ. 12A senin kɔ u kɔrɔ, a ben'a yɛrɛ boɲa. A kɔni bena mɔgɔ caaman faga. Nga a tena see sɔrɔ. 13Kɔgɔdugu ɲafan fɛ masacɛ bena kɛlɛbolo wɛrɛ labɛn, min jama ka bon ni fɔlɔta ye. Saan damani tɛmɛnin kɔ, a bena na n'a ka kɛlɛboloba nin ye, ni kɛlɛkɛminan caaman.\n14«O waati la, mɔgɔ caaman bena wili worodugu ɲafan masacɛ kama. Hali e ka siya cɛma, mɔgɔ farimanw fana bena muruti a ma, waasa koo yirata nin ka kɛ. Nga u bena dɛsɛ. 15Kɔgɔdugu ɲafan masacɛ bena n'a ka kɛlɛdenw sigi ka dugu barikaman dɔ datugu k'a minɛ. Worodugu ɲafan masacɛ ka kɛlɛdenŋanaw yɛrɛ tena se ka lɔ. U si tena fanga sɔrɔ ka lɔ. 16Kɛlɛtigɛla nin ben'a sago kɛ, mɔgɔ si tena se ka lɔ a ɲa. A bena taga sigi jamana diman na, min ka di ni jamanaw bɛɛ ye. O y'a sɔrɔ a ye cɛnni kɛ ka tɛmɛ. 17A ben'a fɔ ko ale bena hɛrɛ ɲini n'a ka jamana ka fanga ye. A ben'a denmuso di worodugu ɲafan masacɛ ma furu la, waasa k'a ka fanga nagasi. Nga o namarako nin tena ɲa a bolo. 18O kɔ, a ben'a ɲaa sin jii cɛma dugukolow la k'u caaman minɛ. Nga kɛlɛmasa dɔ le ben'a ka yɛrɛboɲako ban, k'a ka koo kɛninw juru sara a la. 19O kɔ, a ben'a ɲaa sin a yɛrɛ ka jamana dugu barikamanw faan fɛ. Nga dɛsɛ fɛ, a tena se ka foyi kɛ. A bena to a la, a koo tena mɛn tugu.\n20«A nɔtabaga bena mɔgɔ dɔ ci ka na ben jamana ka yɔrɔba kan. Nga tile damani tɛmɛnin kɔ, o masacɛ nin bena halaki. O saya nin tena kɛ jama ka murutili kosɔn, a tena faga kɛlɛyɔrɔ la.\n21«Mɔgɔw te mɔgɔ min jati, ani k'a boɲa i n'a fɔ masa, ale lo bena sigi a nɔɔ na. Mɔgɔw be hɛrɛ la tuma min na, ale bena bari ka na fanga ta o waati la, n'a ka dibidibikow ye. 22Kɛlɛden minw yɛrɛkɛra, a bena olu halaki pewu! A bɛnna ni minw ye, a bena olu ɲamɔgɔ dɔ faga. 23A bena bɛn ni dɔw ye. O kɔ, a bena to ka janfa kɛ fɔɔ a ka fanga be to ka boɲa ka taga, k'a sɔrɔ a kɔmɔgɔw man ca. 24Mɔgɔw be hɛrɛ la tuma min na, a bena taga jamana yɔrɔɲuman na ka koo kɛ, a faaw ma se ka min ɲɔgɔn kɛ. A bena na ben o yɔrɔ mɔgɔw kan k'u ka minanw n'u ka nafolow tilan a ka mɔgɔw cɛ. A bena dugu barikaman dɔw kɛlɛko jati minɛ, nga o ye waati dɔɔni koo ye dɔrɔn.\n25«A bena wili n'a barika, ni dusugwɛlɛya ye ka bila kɛlɛboloba dɔ ɲa, ka taga worodugu ɲafan masacɛ kama. Ale fana bena wili ni kɛlɛboloba ye min jama ka ca haali, barika b'u la kosɔbɛ. Nga, olu tena se. Bari, namara caaman bena kɛ u la. 26Masacɛ ka mɔgɔw yɛrɛ le ben'a janfa. A ka kɛlɛbolo bena nagasi, u caaman bena sa kɛlɛ la. 27Masacɛ fila nunu bena sigi dumuni kelen kunna. U kɔnɔ finnin bena galon tigɛ ɲɔgɔn ye. Nga u ka kolatigɛninw tena u si nafa, bari labanlon min sigira, o bena se a waati la. 28A kɔsegitɔ a ka jamana na, kɔgɔdugu ɲafan masacɛ bena segi ni nafolo caaman ye. Ala bɛnna ni jama min ye, a tɛmɛtɔ bena wili olu kama k'u kɛlɛ, ka sɔrɔ ka ta'a ka jamana kɔnɔ.\n29«Ni waati sera, a bena kɔsegi ka taga worodugu ɲafan kɛlɛ. Nga o ni fɔlɔta tena kɛ kelen ye. 30Kitimukaw bena na kurunw kɔnɔ k'a kɛlɛ. A fari bena faga. A bena segi. Dimikojugu fɛ, Ala bɛnna ni jama min ye, a bena olu kɛlɛ. A bena duu siri ni olu dɔw ye minw tilennin te Masaba ka koo la. 31- Alabatoso be dugu barikaman min kɔnɔ, a bena kɛlɛdenw bila ka na o ɲagami, saraka min be bɔ loon o loon, k'o koo ban. A bena fɛnjugu cɛnnikɛla bila sarakabɔyɔrɔ kan. 32Mɔgɔ minw bɛnna ni Ala ye, a bena olu cɛma janfaciw sɔrɔ n'a ka namara ye. Nga minw b'u ka Ala lɔn, olu bena to kantigiya la.\n33«Minw ye hakilitigiw ye u cɛma, olu bena mɔgɔ caaman kalan. Nga waati dɔ la, u bena u dɔw faga ni murujan ye, ka dɔw jɛni, ka dɔw minɛ jɔnya la, ka dɔw bololafɛnw ta. 34O tɔɔrɔ waati la, u bena dɛmɛ dɔɔni dama sɔrɔ. Bari mɔgɔ caaman bena fara u kan minw kɔnɔ gwɛnin tɛ. 35Hakilitigi nunu dɔw bena sa, janko mɔgɔ dɔw ka koo be yɛlɛma, u be saniya, u be kɛ jalakibaliw ye fɔɔ ka taga se laban waati ma. Bari o loon bena se a sewaati la.\n36- «Koo o koo ye masacɛ nin diya, a ben'o le kɛ. A ben'a yɛrɛ boɲa! O yɛrɛboɲa nin na, a ben'a yɛrɛ fisaya ni batofɛnw bɛɛ ye. Ala min ka bon ni batofɛn bɛɛ ye, a bena kabakokuma fɔ ale kama. A ka koo bena taga ɲa fɔɔ ka taga se Ala ka dimi danyɔrɔ la. Bari, min latigɛra, o bena kɛ cɔ! 37Masacɛ nin ten'a faaw ka joow boɲa, joo min koo ka di musow ye, a fana tena o boɲa, walima batofɛn wɛrɛ si. A ben'a yɛrɛ boɲa ni batofɛnw bɛɛ ye. 38Nga a bena dugu barikamanw ka joo dɔ bato u nɔɔ na, a faaw tun ma min lɔn. A bena ale sɔn ni sanu ye, ni warigwɛ, ni kabakuru sɔngɔgwɛlɛnw, ani minan wɛrɛw, minw sɔngɔ ka gwɛlɛ. 39Lonanw ka joo nin sababu la, a bena dugu barikamanw kɛlɛ. Minw mana sɔn o joo nin na, a bena boɲa la olu kan, k'u kɛ kuntigiw ye jamaba kunna, ani ka forow tilan u cɛ k'o kɛ u ka tɔnɔ ye.\n40«Ni laban waati sera, worodugu ɲafan fɛ masacɛ bena kɛlɛ daminɛ n'a ye. Nga kɔgɔdugu ɲafan fɛ masacɛ bena girin a kan ni kɛlɛkɛwotorow ye, ni sotigiw, ani kurun caaman ye. U bena yɛrɛkɛ ka taga don jamana caaman na i n'a fɔ baa min fara ka yɛrɛkɛ. 41Jamana min ka di ni jamanaw bɛɛ ye, a bena se yen. Mɔgɔ caaman nii bena to a la. Nga edɔmuw, ni mowabuw bena kisi, ani amoniw ɲamɔgɔw. 42A ben'a ka fanga la jamana caaman kan. Hali Ezipiti jamana yɛrɛ tena kisi. 43Ezipiti nafolo, sanu, warigwɛ ni minan sɔngɔgwɛlɛnw bɛɛ bena kɛ masacɛ nin ta ye. Libi, ni Etiyopi jamana bena kɛ a bolo. 44Nga kibaruyaw bena bɔ kɔrɔn fɛ, ni kɔgɔdugu ɲafan fɛ ka n'a hakili ɲagami. A dimininba bena bɔ ka taga mɔgɔ caaman nii bɔ. 45A ben'a ka fanisow lɔ kɔgɔji ni kulu nɔɔrɔman senuman furancɛ la. Saya bena bari a la o yɔrɔ la, dɛmɛbaga si tena sɔrɔ a la.»


Kok 30 AKKDC08 - Masaba ye min fɔ Musa ye, a y'o bɛɛ fɔ - Bible Search\nKok 29 Kok 31\n1Masaba ye min fɔ Musa ye, a y'o bɛɛ fɔ Isirayɛlidenw ye.\n2Musa y'a fɔ Isirayɛlidenw bɛma tan ni fila kɔmɔgɔw ɲamɔgɔw ye ko: «Masaba ye min fɔ, o filɛ nin ye: 3- Ni mɔgɔ dɔ ye dajuru ta Masaba ye, walima n'a kalila k'a daa di, ko a bena koo dɔ kɛ, a kan'a ka kuma to kɛbali. A ye min fɔ, a k'o bɛɛ kɛ.\n4«Ka sunguru to a facɛ ka soo, n'a ye dajuru ta Masaba ye, walima n'a kalila k'a daa di, 5n'a facɛ y'o dajuru, walima a ka dadili koo mɛn, n'a ma foyi fɔ a ye, o tuma na, denmuso nin ka dajuruw n'a ka dadili nunu bɛɛ dafako bena jati. 6Nga tuma min na a facɛ y'o koo mɛn, n'a ma sɔn o ma, denmuso nin ka dajuruw n'a ka dadiko nunu si tena jati. Masaba bena yafa a ma, bari a facɛ banna o ma.\n7«Ni sunguru ye dajuru ta Masaba ye, walima k'a daa di koo dɔ la n'a ma sigi ka miiri fɔlɔ, ka sɔrɔ ka furu, 8n'a cɛɛ y'a koo mɛn loon min na, n'a ma foyi fɔ, muso nin ka layidu n'a ka dajuru bɛɛ be jati. 9Nga n'a cɛɛ y'a mɛn loon min, n'a ma sɔn o loon na, o b'a ka dajuru n'a ka dadiko bɔ a kunna. A tun ye min fɔ n'a ma sigi ka miiri fɔlɔ. Masaba bena o yafa a ma.\n10«Firiyamuso ni muso furusanin ka dajuru n'u ka dadiko bɛɛ b'u yɛrɛ kunna.\n11«Ka muso to a cɛɛ fɛ, n'a ye dajuru ta, walima ka kali k'a daa di, 12n'a cɛɛ y'a mɛn, n'a ma foyi fɔ a ye, n'a ma ban o la, muso nin ka dajuruw n'a ka dadiko bɛɛ be jati. 13Nga n'a cɛɛ y'o mɛn loon min na, n'a banna o la, o tuma na, a ka dajuru n'a ka dadiko minw bɛɛ tun bɔr'a daa la olu bɛɛ be bɔ yen. A cɛɛ banna o la minkɛ, Masaba bena yafa muso nin ma. 14Muso be dajuru o dajuru ta, walima k'a daa di koo minw na k'a yɛrɛ bali koo dɔ la, a cɛɛ be se k'o to seen kan, walima k'o koo ban ka bɔ yen. 15N'a cɛɛ ma foyi fɔ a ye o koo la fɔɔ tile damani tɛmɛna, o b'a muso ka dajuruw n'a ka dadikow bɛɛ to seen kan. U be to seen kan, bari a ma foyi fɔ o koo la a mɛnlon na. 16Nga n'a y'o mɛn loon min na, n'a ma foyi fɔ fɔɔ loon wɛrɛ lo a banna, a muso ka jalaki bena kɛ cɛɛ nin kunko ye.»\n17O ye sariya ye Masaba ye minw fɔ Musa ye cɛɛ n'a muso koo la, ani faa n'a denmuso koo la, k'a sunguruman to a facɛ ka soo.